Hoće li Parlament FBiH sutra raspravljati i o nabavci i upotrebi službenih automobila\nNa sutrašnjoj sjednici Predstavničkog doma Parlamenta FBiH trebao bi biti razmatran Zakon o korištenju i nabavci službenih putničkih automobila, ukoliko zastupnici podrže prijedlog dopune dnevnog reda što je prijedlog nezavisnog zastupnika Adisa Arapovića.\nOn kaže kako donošenje ovog Zakona više nije tehničko, već vrijednosno i principijelno pitanje.\n“Zbog brojnih primjera zloupotrebe službenih vozila u privatne svrhe, zbog niza dokaza da se službena vozila neodgovorno i neracionalno kupuju i koriste kako je kome ćeif, uključujući porodične, političke, predizborne i slične potrebe, zbog odbijanja Vlade da uredi ovu oblast, rasipanju, bahatosti i nemaru prema javnoj imovini mora se stati u kraj”, navodi.\nIako predsjedavajući Zastupničkog doma Parlamenta Federacije BiH Mirsad Zaimović (SDA), iz njemu nepoznatih razloga, poodavno dostavljen Zakon o korištenju i nabavci službenih putničkih automobila nije stavio na dnevni red sutrašnje sjednice, Arapović je zatražio dopunu dnevnog reda kako bi se raspravljalo i o ovom Zakonu.\n“Nadam se da će kolegice i kolege zastupnici, vođeni javnim interesom i gomilom argumenata podržati stavljanje Zakona na dnevni red, a potom i njegovo konačno donošenje. Sada smo bukvalno na dva koraka od donošenja Zakona i trajnog uređivanja cijele ove oblasti. Vjerujem da će dobrobit koju ovaj Zakon donosi nadvladati uskostranačke ili bilo kakve privatne razloge da se glasa protiv, naveo je Arapović.


Grupa Zoster krajem mjeseca svira u Banjaluci – Bosonoga\nGrupa Zoster krajem mjeseca svira u Banjaluci\nMostarski bend Zoster nastupiće u petak 23. marta u Klubu studenata Banjaluka (KSB).\nBanjalučka publika ponovo će imati priliku uživo čuti brojne hitove, koje je ovaj bend snimio tokom 17 godina karijere.\nGrupa Zoster je nastala “kao posljedica pada imuniteta društva i kao potreba da se nešto kaže i učini”. Pored samostalnih koncerata, koja je imala u gotovo svim većim gradovima u regiji, grupa je svirala u mnogim evropskim gradovima, kao i na većini festivala u regiji.\nTrenutnu postavu benda grupe čine Mario Knezović (vokal), Atilla Aksoj (gitara), Adis Sirbubalo (klavijature), Nikola Galić (bas) i Goran Rebac (bubnjevi).\nUlaznice se u pretprodaji mogu kupiti u Peckham pabu i KSB-u po cijeni od 7 KM, dok će na dan koncerta koštati 10 KM.\nNaslovna fotografija: Zoster promo\nPrethodni članakNesuđene oskarovke u Čehovljevom "Galebu" (VIDEO)\nSledeći članakTool je odabrao producenta za rad na novom albumu


BMW, Daimler i Volkswagen bi mogli da budu kažnjeni zbog dogovora oko emisije dizela - Auto Republika\nEvropski nadzorni antimonopolski organi planiraju da pošalju formalne prigovore BMW-u, Daimleru i Volkswagenu ovog proleća, koji će sadržati detaljne navode u vezi sa dovorom oko emisije izduvnih gasova dizel motora, izvestio je nemački Handelsblatt.\nU takozvanoj „Izjavi o prigovoru“, očekuje se da Evropska unija pruži detalje vezane za optužbe, koji bi na koncu mogli da rezultiraju kažnjavanjem nemačkih proizvođača automobila.\nPo Handelsblattu, dokumenti iz kancelarija javnih tužilaca u Braunšvajgu i Minhenu pokazuju da su dotične kompanije sarađivale oko emisije izduvnih gasova i upozoravale jedna drugu da ne prikazuju detalje vlastima.\nDaimler je dao izveštaj Evropskoj komisiji 2014., da bi isto uradio Volkswagen dve godine kasnije.\nEvropska komisija i Daimler nisu bili spremni za komentar, dok je BMW odbio da komentariše. Volkswagen je takođe izjavio da nije u mogućnosti da pruži komentar vezan za reviziju.\n„Volkswagen grupa i marke unutar nje su sarađivale u potpunosti s Evropskom komisijom i nastaviće to da rade“, dodao je VW.\ntagovi: bmw daimler Mercedes-Benz volkswagen vw\nprethodni BMW E30 M3 postigao svetski brzinski rekord na ledu (VIDEO)\nsledeći Toyota upozorava na potencijalno povlačenje iz Velike Britanije


Pavićević na Vračaru: Glasajte za slobodu, kulturu i obrazovanje! - NOVA stranka\nPavićević na Vračaru: Glasajte za slobodu, kulturu i obrazovanje!\n08.04.2016 Press služba Naslovna, Vračar 0\nZamenik predsednika Nove stranke Vladimir Pavićević pozvao je Beograđane, stanovnike opštine Vračar, ali i sve građane Srbije da 24. aprila na parlamentarnim i lokalnim izborima glasaju za listu Demokratske stranke i Nove stranke, pod brojem dva.\nPavićević je novinarima na opštini Vračar, gde je razgovarao sa stanovnicima te opštine, rekao da je važno glasati za tu listu "kako bi se sačuvala demokratija i demokratski karakter delanja ljudi koji upravljaju Vračarom".\n- U Republici je jedna od najvažnijih stvari da ljudi izađu na izbore i glasaju za broj "dva" kako bismo sačuvali slobodu, kulturu i obrazovanje, umesto brutalizacije društva kojoj smo izloženi posebno u protekle dve godine, rekao je Pavićević.\nOn je rekao da opština Vračar, što se tiče liste DS i Nove, dobija istu pažnju kao i druge opštine, jer u svim opštinama i gradovima očekuje dobre rezultate.\nNekadašnji predsednik opštine Vračar Branimir Kuzmanović rekao je da je želja Nove i DS da se nastavi briga za najmlađe i podrška za seniore Vračara.\nKuzmanović je istakao i da je pažnja naprednjaka usmerena na Vračar, jer govore da će "Vračar da padne".\n- Smatramo da ne bi bilo dobro da padnu naši projekti računara u školama, na način kako je to bilo u opštini Rakovica gde se đacima više ne dele računari. Želimo da naša deca u 21. veku imaju znanja i zato Vračar daje podršku deci i to branimo, sigurnost za naše najmlađe, sigurnost za naše senior - rekao je Kuzmanović.\n(Autor teksta: Fonet)\nPrethodna vest\tGovor Živkovića na Konvenciji u Kragujevcu (VIDEO) Sledeća vest\tŽivković u emisiji Termin na TV Jagodina\nNovi urbanistički promašaji naprednjačke vlasti u Beogradu


Javna diskusija o učešću građana i stručne javnosti u planiranju i odlučivanju o javnim prostorima - Glas Zaječara\nHome Društvo Javna diskusija o učešću građana i stručne javnosti u planiranju i odlučivanju...\nJavna diskusija o učešću građana i stručne javnosti u planiranju i odlučivanju o javnim prostorima na kojoj će se govoriti i o lokalnim temama vezanim za ovu problematiku (rekonstrukciji ulica, seči drveća, izmeštanju česme).\nZaječarska inicijativa će u utorak, 12. novembra u Omladinskom centru sa početkom u 18 časova, organizovati javnu raspravu o učešću građana u planiranju i odlučivanju o javnim prostorima.\nPodstaknuti učestalim diskusijama na temu radova i intervencija na javnim površinama, kako u samom Zaječaru tako i na nivou Republike, Zaječarska inicijativa organizuje javnu diskusiju sa ciljem da se kroz otvoreni razgovor sa građanima otklone nedoumice vezane za pomenutu problematiku, kao i da se ukaže na neophodnost učešća samih građana i stručne javnosti u urbanom planiranju i donošenju odluka o javnim prostorima. Cilj diskusije nije da se kritikuju dosadašnje odluke i rešenja, već da se rasprava otvori za širu javnost i da se u nju uključe svi relevantni faktori, kojih se ona tiče.\nIz Inicijative navode da je ideja da se kroz diskusiju dodatknemo i konkretnih primera u gradu, poput rekonstrukcije ulice Ivana Milutinovića, izmeštanja česme na Skveru i dr. koji su podelili su i zbunili javnost u Zaječaru. Tako je ovo prilika da se na jednom mestu okupe građani i ljudi od struke i da razgovaraju o ovim značajnim temama za grad i njegove meštane.\nGrađanima će se obratiti gosti javne tribine: Mirko Popović, programski direktor Regulatornog instituta za obnovljive izvore energije i zaštitu životne sredine, Jovan Rajić, advokat i predsednik UO Regulatornog instituta za obnovljive izvore energije i zaštitu životne sredine\ni Božena Stojić, urbanistkinja, Institut za urbane politike.\nNa ovu raspravu su pozvani i predstavnici Odeljenja za urbanizam, građevinske i komunalno-stambene poslove Grada Zaječara.\nPrethodni tekstOtvorena izložba „Mogući logos“ Ljiljane Bursać\nNaredni tekstIzmenjen režim rada Doma zdravlja za vreme praznika


Sastanak predsednika Rusije i SAD, Vladimira Putina i Donalda Trampa, na samitu u Helsinkiju trajaće oko tri sata, a počeće u 12.15 (po srednjoevropskom vremenu).\nTramp je stigao u Helsinki:\nSamit u prestonici Finske 16. jula biće prvi sastanak u punom formatu između Putina i Trampa van okvira multilateralnih međunarodnih foruma. Prema rečima pomoćnika ruskog predsednika Jurija Ušakova, samit će biti održan u predsedničkoj palati u centru Helsinkija.\nPrvo će lideri dveju zemalja razgovarati u prisustvu prevodilaca, zatim će se pregovori nastaviti kao radni doručak na kojem će prisustvovati i neki članovi delegacija. Posle toga, predsednici će održati zajedničku konferenciju za štampu na kojoj će odgovoriti na najmanje četiri pitanja.\nGlavna tema samita biće trenutno stanje i izgledi za razvoj rusko-američkih odnosa, dodao je pomoćnik predsednika.\nA cilj predstojećeg sastanka je početak ispravljanja negativne situacije u međunarodnim pitanjima, preduzimanje konkretnih mera za njihovo poboljšanje i uspostavljanje manje-više prihvatljivog nivoa poverenja, kao i pokušaj da se definišu koraci koji bi omogućili Rusiji i Sjedinjenim Američkim Državama da se vrate na uzajamno korisnu saradnju.


DŽoni Dep na novom suđenju, zbog optužbi za napad\nVAŠINGTON – Američki glumac Džoni Dep ponovo će se naći pred sudom sledećeg meseca, ovog puta zbog optužbe za napad, što verovatno neće postati medijski spektakl nalik na njegovo nedavno suđenje za klevetu, pošto je zahtev da se postupak prenosi uživo na televiziji odbijen, izvestio je „Njuzvik“.\nTokom njegovog šestonedeljnog suđenja za klevetu, sa bivšom suprugom Amber Herd, gledaoci su mogli da prate uživo na dnevnoj bazi svu dramu koja se emitovala iz okružnog suda okruga Ferfaks u Virdžiniji.\nOvog puta, Dep će se suočiti na sudu sa članom filmske ekipe Gregom „Rokijem“ Bruksom, koji je optužio glumca da ga je udario pesnicom u grudi tokom svađe na snimanju filma „Grad laži“ u Los Anđelesu u aprilu 2017.\nU tužbi protiv Depa, koja je podneta u julu 2018, Bruks je naveo da se glumac uznemirio kada je obavešten da će snimanje morati da prestane tokom jedne noći, nakon što im je gradska dozvola više puta produžena, preneo je „Ju-Es vikli”.\nList je citirao Depa koji je Bruksu, koji je u filmskoj ekipi radio kao menadžer lokacije, odgovorio: „Ko si ti, dođavola? Nemaš pravo da mi govoriš šta da radim!“\nGlumac je tada navodno dva puta udario Bruksa u grudni koš, pre nego što je povikao: „Daću ti 100.000 dolara da me odmah udariš u lice“.\nKada njegova navodna izjava nije naišla na reakciju, Dep je navodno „nastavio da viče i grdi Bruksa pred velikim brojem ljudi sve dok ga njegovi telohranitelji fizički nisu sklonili“.\nBruks, koji je rekao da je Depov dah tada „mirisao na alkohol“, dalje je naveo da je, kada se vratio na filmski set tri dana kasnije, producentkinja zamolila da potpiše izjavu u kojoj se navodi da neće tužiti producentski tim, da bi nakon što je to odbio bio otpušten.\nDep je odgovorio na tužbu rekavši da su Bruksove povrede zadobijene kao rezultat „samoodbrane, odnosno odbrane drugih“, navodi britanski „San“.\nOn je takođe optužio Bruksa da je „isprovocirao“ ponašanje koje je dovelo do njegovih povreda.\nNa nedavnom suđenju povodom tužbi Depa za klevetu protiv njegove bivše supruge Amber Herd, koja je tvrdila da ju je Dep fizički i seksualno napao u više navrata, porota je odlučila u korist glumca po tri tačke opružnice.\nPorota je, nakon što je utvrdila da je Herd klevetala svog bivšeg supruga u članku „Vašington posta“ iz 2018. Depu dodelila 10 miliona dolara odštete i pet miliona dolara kaznene naknade, preneli su američki mediji.\nTV mreža „Zakon i zločin“, koja je direktno prenosila Depovo suđenje za klevetu, saopštila je da je odbijen njen zahtev podnet Višem sudu okruga Los Anđelesa u vezi dobijanja dozvole za emitovanje novog suđenja, kada ono počne 25. jula, preneo je „Njuzvik“.


Imovinskopravni problemi u gradnji prve transverzale\nHome » News Archive » Infrastructure News » Imovinskopravni problemi u gradnji prve transverzale\nPremijer Kantona Sarajevo Elmedin Konaković izjavio je ove sedmice da postoje određeni imovinskopravni problemi u vezi s nekim dionicama te nije mogao specificirati kada će početi gradnja prve transverzale na području Sarajeva.\n"Ne možemo reći da startamo u potpuno čist projekt, tako da će Kanton Sarajevo krenuti sa svojim dijelom posla, bez obzira na to hoćemo li dobiti odgovore od Federacije BiH i sigurno nećemo odugovlačiti", naglasio je.\nPrva transverzala je projekt vrijedan 250 miliona KM i od enormnog je značaja za Kanton Sarajevo i za Federaciju BiH.\nZa gradnju dijela ceste u Vogošći, probijanje tunela kroz Hum i pravljenje dionice od Željezničke stanice ka Humu, Konaković je kazao da su podijelili zadatke Direkciji za ceste, Ministarstvu saobraćaja i Zavodu za planiranje KS-a.\n"Svoj dio radimo, a očekujemo informaciju od Federacije BiH koliko ćemo novca u ovoj godini dobiti od njih i kojom dinamikom možemo utrošiti sredstva na one građevinske radove koji su dokumentacijom već spremni", naglasio je.\nKonaković je istakao da su u Kantonu planirali 25 miliona KM za prvu transverzalu te da imaju mogućnost povlačenja sredstva iz Evropske banke za obnovu i razvoj da bi raspolagali s 50 miliona KM za taj najvažniji infrastrukturni saobraćajni projekt.


Naučnici čekaju preporuke Globalnog panela za klimatske promene\nVodeći stručnjaci za zaštitu životne sredine, koji su se ove nedelje okupili u Bankoku, rade na detaljima izveštaja o tome kako se boriti sa klimatskim promenama. Nekoliko vodećih američkih naučnika tvrde da će izveštaj, koji bi trebalo da bude objavljen u petak, biti najkompletnija procena istraživanja na tu temu.\nMeđuvladin panel o klimatskim promenama osnovale su Ujedinjene nacije 1988. godine, i u njemu je više od dve hiljade specijalista, koji savetuju vlade zemalja širom sveta. U dva izveštaja objavljena ove godine, radne grupe panela su saopštile da je vrlo moguće da su ljudi krivci za najveći deo globalnog zagrevanja u poslednjih pola veka, i da bi rezultati toga mogli da budu katastrofalni. Panel je podvukao uticaj povećanja temperature na Zemlji, od podizanja nivoa okeana, do promene vremenskih prilika. Sutrašnji izveštaj trebalo bi da napravi procenu kako smanjiti emisiju gasova, koji izazivaju efekat staklene bašte, uključujući i ugljen-dioksid. Ti gasovi nastaju sagorevanjem fosilnih goriva i doprinose globalnom zagrevanju.\nStiven Šnajder sa Univerziteta Stenford bio je glavni koordinator za jedno poglavnje izveštaja ovog panela, koji je objavljen 2001. godine, a bio je i koautor izveštaja objavljenog prošlog meseca. On kaže da nacionalni interes može da utiče na proces evaluacije i dodaje da one zemlje koje proizvode naftu i koje žele da koriste više uglja, mogu da se fokusiraju na stvari u koje ni nauka nije sigurna. Ostrvske zemlje, s druge strane, mogu da prenaglase pretnju globalnog zagrevanja, što ima direktan uticaj na njihovu ekonomiju.\n"Obično, i jedni i drugi izaberu delove koji su tačni, ali nisu u ravnoteži sa ostatkom literature. A onda je na glavnim autorima da donesu odluku", kaže Šnajder i dodaje da međunarodni panel mora da proceni kvalitet istraživanja i sumira opcije koje imaju zakonodavci.\nA neke od opcija mogle bi da budu: porez na ugljenik, olakšice za one koji koriste alternativna goriva, ili mere poboljšanja efikasnosti fosilnih goriva, kao što je ugalj. Art Rozenfeld, klimatolog i komesar Komisije za energiju američke države Kalifornija, kaže da nuklearne elektrane ostaju opcija, ali da se Kalifornija umesto toga fokusira na povećevanje efikasnosti kroz tehnologiju koja štedi energiju.\nMoguće posledice klimatskih promena uključuju povećani broj naleta uragana, suša i poplava. Neki ozbiljniji scenariji predviđaju nestanak nekih biljnih i životinjskih vrsta, topljenje ledenih ploča i plavljenje nekih delova kopna na niskim nadmorskim visinama. Radna grupa klimatskog panela trebalo bi da istakne različite opcije za usporavanje klimatskih promena, a američki naučnici tvrde da - kakve god preporuke budu bile - troškovi ublažavanja promena sigurno će biti manji od cene globalnog zagrevanja.


Vučić čestitao Đukanoviću pobedu: Crnogorci su pokazali da... - BKTVNews\nVučić čestitao Đukanoviću pobedu: Crnogorci su pokazali da...\n16. April 2018. u 16:35\nPredsednik Republike Srbije Aleksandar Vučić uputio je danas čestitku novoizabranom predsedniku Crne Gore Milu Ðukanoviću.\n"Primite moje čestitke povodom Vaše pobede na predsedničkim izborima. Građani Crne Gore su pokazali da imaju poverenje u Vaše političko iskustvo i državničku veštinu", ističe se u čestitki.\nVučić je, takođe, izrazio nadu da će Ðukanović svojim radom doprineti da mir i stabilnost političkih prilika u regionu budu oslonac za svima preko potreban ekonomski napredak, saopštila je predsednikova Služba za saradnju s medijima.\n"U očekivanju dobre saradnje i jačanja bilateralnih odnosa Srbije i Crne Gore, želim Vam mnogo uspeha na odgovornoj dužnosti", navodi se u čestitki predsednika Vučića.\nVeliki trijumf Đukanovića - političar ili vladar? Milo novi-stari predsednik Crne Gore, lider sa najdužim stažom koji ne voli nezgodna pitanja!\nPrema preliminarnim podacima CEMI-ja, na 100 odsto obrađenih podataka, kandidat DPS-a Milo Đukanović ima 53,8 odsto podrške građana, a kandidat većeg dela opozicije Mladen Bojanić 33,5 odsto.\nTagovi: aleksandar vučić, milo djukanović, čestitke, izbori, crna gora,


Home » Boks » Poslednji put kada je Tajson imao iskru u očima\n21. jula 1989. godine „Iron“ Majk Tajson je u Atlantik Sitiju po šesti put branio združene pojaseve u IBF, WBC i WBA verziji. Njegov protivnik te večeri bio je Karl „The Truth“ Vilijams, koji je do tog trenutka imao samo dva poraza u profesionalnoj karijeri i od koga su bokserski stručnjaci očekivali veliku karijeru. Vilijams je do tog meča bio najpoznatiji po pobedi protiv bivšeg šampiona Trevora Berbika (protiv koga je Tajson došao do svog prvog šampionskog pojasa), ali i po tome što je uspeo da izdrži svih 15 rundi protiv legendarnog Lerija Holmsa. Zbog svega toga mnogi su očekivali da će Majk imati težak posao te julske večeri u „Konvencion Holu“ u Atlantik Sitiju, ali…\nPosle samo 75 sekundi borbe, Tajson je fantastično eskivirao jedan udarac Vilijamsa, da bi potom poput kobre poslao iz kontre strahovit levi kroše u bradu protivnika, od koga je Vilijams završio na podu i u konopcima. Navijači su odmah poskakali sa svojih mesta, Majk Tajson se povukao u svoj ugao odakle je pratio brojanje sudije, a Karl Vilijams je posle nekoliko sekundi uspeo da skupi snagu i da na vreme ustane. Ipak, iako je ustao na vreme, sudija Rendi Njuman je smatrao da nije sposoban da nastavi borbu, pa je odlučio da posle samo 93 sekunde zaustavi meč i proglasi Tajsona za pobednika. Ovakva odluka se nije svidela Vilijamsu, koji je protestovao smatrajući da je mogao i trebao da nastavi borbu, ali je sudija ostao dosledan u svojoj odluci.\nMajk Tajson je posle samo 75 sekundi borbe nokautirao Karla Vilijamsa.\nKarl Vilijams je još dugo posle borbe bio besan zbog ovakve odluke sudije, smatrajući da nije zaslužio poraz, a o finišu meča kasnije je govorio: „Tajson mi je odmah prišao, zagrlio me i rekao mi da zna da sam mogao da nastavim i bio je u pravu. Te večeri sam se borio protiv velikog šampiona koji je bio u odličnoj formi, ali mislim da sam mogao i da ga pobedim.“ Sa druge strane sudija Njuman je i posle meča stajao iza svoje odluke, o kojoj je nešto kasnije rekao: „Kada je gospodin Vilijams ustao, nije mogao da stoji sam, već se naslonio na konopce. Pitao sam ga: „Jesi li dobro?“ Nije odgovarao, a pogled mu je bio potpuno prazan. Opet sam mu postavio isto pitanje, na koje ponovo nije odgovorio. Bilo je očigledno da je uzdrman i da ne može da nastavi, zato sam i prekinuo borbu. Tek kada sam prekinuo borbu, on me je pitao zašto to radim, kao da prethodnih 10 sekundi nije znao šta radi, da bi potom rekao da je mislio da su podignute ruke dovoljne i da ne mora da odgovara na pitanje.“ Kasnije je zvanični doktor meča stao na stranu sudije, rekavši da je sudija bio u pravu i da je Vilijams i dugo posle meča osećao vrtoglavicu i posledice pretrpljenog udarca.\nSudija je odlučio da zaustavi borbu, iako je Karl Vilijams bio ubeđen da je mogao da nastavi da se bori.\nSa druge strane, Majk posle meča nije govorio o kontroverznoj završnici: „Bolje udaram desnom rukom, ali eto namesti se da uvek bolje pogodim protivnika levom rukom i da tako rešim meč. Niko me ne može trenutno pobediti, znam da niko nije nepobediv, ali ja ću dokazati mojim navijačima da sam ja nepobediv.“ Ipak, Tajsonove reči su se vrlo brzo ispostavile kao netačne, jer je već u narednom meču prvi put poražen u karijeri i to od Džejmsa Bastera-Daglasa. Sa druge strane, Karl Vilijams posle poraza od Majka više nikada nije došao u priliku da se bori za neki od većih šampionskih pojasa i može se reći da mu je karijera krenula nizbrdo.\nMnogi bokserski stručnjaci su kasnije, kada je okončao karijeru, tvrdili da je meč protiv Karla Vilijamsa bio poslednji u kome je publika imala priliku da vidi pravog „Gvozdenog“ Majka Tajsona, koji je bio toliko brz da su mnogi stručnjaci rekli da je za protivnike bio „nevidljiv“, i koji u kasnijoj karijeri zbog velikih privatnih problema nije bio ni senka boksera kakav je bio do tada. Kako je izgledao nokaut protiv Karla Vilijamsa, posle koga je Tajson po poslednji put napustio ring kao do tada neporaženi šampion, podsetite se na snimku koji je pred vama.


RUSKA Duma ratifikovala je sporazum o zoni slobodne trgovine između Evroazijske ekonomske unije i Srbije.\nInače, ovaj sporazum je potpisan u Moskvi pre godinu dana, a u dokumentu se navodi da se liberalizuje međusobna trgovina, u skladu sa odredbama sporazuma i pravila Svetske trgovinske organizacije. Da bi bio validan, treba da ga ratifikuju sve države EAEU. Nadležni u Ministarstvu trgovine, nadaju se da bi to moglo da bude tokom sledeće godine.\n- Informacija koja je stigla iz Moskve je izuzetno važna, jer je Srbija to ratifikovala u februaru ove godine i ostalo je da to urade i druge zemlje članice EAEU - ispričala nam je Jagoda Lazarević, pomoćnik ministra trgovine za bilateralnu ekonomsku saradnju. - Najbitnije da je ratifikovala Rusija, jer je ona naš partner i najvaćnija država u ovoj uniji. Verujemo da će ostale zemlje uskoro potpisati, jer se čekalo na Moskvu.\nSporazum podrazumeva i da će sve strane sarađivati i razmenjivati informacije o standardima, tehničkim propisima i nadzoru tržišta. To uključuje akreditaciju, ispitivanje i sertifikaciju. A, sve je važno kako bi se sprečilo pojavljivanje bilo kakvih tehničkih prepreka u trovini. Osim toga, predviđeno je uvođenje elektronskog sistema za pružanje sertifikata o poreklu robe tokom carinjenja.\nU 2018. godini izvoz iz Rusije u Srbiju dostigao je milijardu dolara, dok je uvoz iznosio nešto više od milijardu dolara.\nJABUKE PUTUJU U INDIJU: U planu je da se izveze oko hiljadu tona jaubka\n08. 10. 2020. u 16:24\nSrbija i Rusija Izvoz Srbija i EAEU EAEU


Kovačević: U pandemiji najveći ceh platile razvijene zemlje – Objektivni\nPočetna/Ekonomija i biznis/Kovačević: U pandemiji najveći ceh platile razvijene zemlje\nSrbija, kako je istakao, ne može da se žali da je loše prošla tokom epidemije, jer je prošlu godinu završila sa minus jedan odsto, što je najmanji pad i najbolji rezultat u celoj Evropi.\nKomentarišući paket mera pomoći za građane i privredu on je rekao da je taj paket pomoći ove godine skromniji nego prošle, ali da je veoma značajan.„Računam da ćemo već u prvom kvartalu izaći iz epidemijske krize u smislu privredne aktivnosti. U svetu je četvrti kvartal prošle godine bio bolji od očekivanja, pa i kod nas”, naveo je Kovačević, javlja Tanjug.On je rekao da je u četvrtom kvartalu prošle godine u Srbiji zabeležen rast poljoprivrede za 4,4 odsto, kao i da je zabeležen mali rast industerije.\n„To je bolje od onog što se moglo očekivati u drugom kvartalu kada smo imali zatvaranje. Ima znakova u ovom kvartalu da je oporavak u toku, da je prisutan i rast trgovinu, industrije, nekih usluga”, rekao je Kovačević.\n„Najveće posledice će snositi zemlje u razvoju i nerazvijene zemlje – afrički kontinent, Bliski istok, pa donekle i Balkan i Latinska Amerika”, naveo je on.\nPodvlači da će korona kriza ostaviti posledice na globalnom nivou, da će se brže opovravljati privreda na Dalekom istoku i azijskom tlu.Ističe da će se oporaviti i Evropa i SAD, ali sporije i da će ovo biti godina u kojoj će se promeniti pejzaž globalne ekonomije.„Rastao je i raste ukupni dug – bilo javni, bilo korporativni. Teku polemike u EU oko toga šta raditi sa dugovima korporacija, banaka, kako restrukturirati kompanije koje su pretrpele velike štete, kako restrukturirati dugove”, naveo je on.Epidemija koronavirusa odraziće se, kako je rekao, i na budući rad, više će biti zastupljena robotika, automatizacija, biće više rada od kuće.


PREGOVORI U SJENI / S kim SDA pregovara za vlast: Nezavisni blok i PDA kao realne opcije za nivo države i FBiH\nPredsjednik SDA Bakir Izetbegović na današnjoj konferenciji za medije je kazao da intenzivno razgovaraju s gotovo svim strankama s kojima potencijalno mogu praviti koaliciju i to nakon što je Bh. blok predvođen SDP-om odbio koalirati sa SDA.\nKako saznajemo od provjerenih izvora, Izetbegović je sinoć u Sarajevu imao radnu večeru s Fuadom Kasumovićem iz Nezavisnog bloka, a u toj stranci postoji velika zainteresiranost za koaliciju sa SDA.\nNaime, u Nezavisnom bloku već duže vrijeme vlada nezadovoljstvo te se upućuju kritike na račun predsjednika te stranke Senada Šepića.\nKasumović vs Šepić\nOd dana održavanja izbora do danas na Šepićeve ruke stiglo je nekoliko pisama članova vrha stranke koji su otvoreno izrazili nezadovoljstvo njegovim vođenjem politike. Veći dio rukovodstva smatra kako Šepić treba odstupiti sa čelne pozicije u stranci i mjesto prepustiti Fuadu Kasumoviću koji ima veći izborni legitimitet, saznajemo od izvora bliskog vrhu stranke.\nVećina visokih funkcionera ove stranje je stava da bi umjesto Šepića na mjesto predsjednika trebao biti izabran Fuad Kasumović koji, prema njihovim shvatanjima, ima veći izborni legitimitet.\nProblem se vuče od trenutka kada je Šepić dao biračke odbore u RS-u PDP-u i SDS-u, čime je znatno umanjio šansu Sadiku Ahmetoviću da ostvari pobjedu u utrci za predsjednika, odnosno potpredsjednika bh. entiteta RS.\nStruja okupljena oko Kasumovića smatra da bi Nezavisni blok trebao ući u formiranje vlasti, jer im birači nisu ukazali povjerenje da sjede u parlamentima i primaju visoke plaće, već da preuzmu odgovornost i pokrenu procese.\nUpravo je ta struktura Nezavisnog bloka zainteresirana za saradnju i koaliciju sa SDA na nivou FBiH, ali i na državnom nivou.\nKasumovićev i uslov ljudi koji ga podržavaju u Nezavisnom bloku je da ta stranka dobije poziciju premijera Zeničko-dobojskog kantona i jedno ministarsko mjesto u budućoj vladi FBiH.\nSDA još uvijek nije imala konkretan sastanak s predsjednikom PDA Mirsadom Kukićem, ali saznajemo da se vode razgovori o mogućoj saradnji.\nNedavno je dio rukovodstva SDA imao sastanak i s predstavnicima SBB-a, na kojem je rečeno da SBB ostaje u koaliciji s Bh. blokom na nivou kantona, ali za nivo FBiH i državni nivo ništa nije ni dogovoreno, niti negirano.\nAko je poznato da su u Zastupničkom domu Parlamenta BiH SBB i PDA formirali zajednički blok, pretpostavlja se da će te dvije stranke zajedno nastupati i djelovati na nivou FBiH, potencijalna koalicija SDA, Nezavisni blok, PDA i SBB djeluje kao moguća opcija koja bi uz HDZ hipotetički mogla činiti vlast na nivou FBiH, ali i na državnom nivou, uz SNSD kao vodeću stranku iz RS-a.\nIzetbegović je poručio da SDA sa svima pregovara te da će u narednih deset dana obaviti još neke razgovore i izaći s konačnim stavom. Naglasio je da ta stranka treba participirati u vlasti s obzirom na izborni rezultat koji su ostvarili.\nTakođer je rekao da trenutno još uvijek ostaje otvorena ponuda SDP-u, ali uz naglasak na tome da ih neće još dugo čekati i da će se okrenuti alternativama.\nKako će alternative (NB, PDA i SBB), prema Izetbegovićevim riječima, reagirati na ponude i kakve će uslove imati trebalo bi biti poznato u naredne dvije sedmice.\nBANJALUKA: Uhapšeni Stanivuković, Borenović i Mijatović


AFP: Boris Džonson, pristalica Bregzita po svaku cenu, pred vratima Dauning strita | Novinska agencija Beta\nSVET | 21.07.2019 18:05 > 21.07 18:05\nFavorit u trci za Dauning Strit, Boris Džonson imao je danas kratak uvid u izazove koji mu predstoje, s najavom ministra finansija koji se ne slaže s njegovom strategijom za Bregzit: da bi mu bila bi čast da podnese ostavku ako Džonson pobedi.\nBritanci će u utorak znati ime naslednika konzervativne premijerke Tereze Mej, mesto koje se čini obećanim Borisu Džonsonu, favoritu po anketama medju aktivistima baze Konzervativne stranke.\nGlavni akter pobede Bregzita na referendumu 23. juna 2016. godine, bivši gradonačelnik Londona ne isključuje izlazak iz EU bez dogovora s Briselom 31. oktobra, kada se taj istorijski razlaz mora dogoditi, u početku zakazan za 29. mart.\n"Pod pretpostavkom da Boris Džonson postane premijer, shvatio sam da bi njegovi uslovi za rad u vladi obuhvatili i prihvatanje izlaska bez sporazuma (Velike Britanije i EU) 31. oktobra što ja ne bih nikada podržao" rekao je on za BBC.\nMinistar finansija je takodje naglasio da podnosi ostavku pre no što bude zamoljen da se spakuje i ode, ili da njegova funkcija de fakto prestane s raspuštanjem vlade Tereze Mej.\n"Siguran sam da neću biti otpušten jer ću dati ostavku pre no što stignemo do toga", rekao je on.\n"Veoma je važno da premijer može imati ministra finansija koji je na vrlo bliskoj političkoj liniji, tako da nameravam da podnesem svoju ostavku Terezi Mej pre no što ona bude otišla u Palatu (Bakinghemsku) da podnese ostavku (kraljici Elizabeti Drugoj)", objasnio je on.\nČak i da nije sasvim neverovatno da će Hamond ostati na dužnosti u slučaju pobede Borisa Džonsona, njegova izjava ilustruje otpor koji će verovatno dočekati Džonsona kao novog premijera, ali i strahovanje koje u Ujedinjenom Kraljevstvu podstiče "Bregzit bez dogovora" sinonim za povratak svih carinskih i drugih formalnosti u odnosima sa EU.\nNapuštanje evropskog bloka bez dogovora bi bilo "poniženje", izjavio je ministar pravde Dejvid Gok koji je danas objavio da će podneti ostavku u slučaju pobede Borisa Džonsona.\nBoris Džonson (55), bivši ministar spoljnih poslova, u trci za šefa vladajuće Konzervativne stranke i mesto premijera koje automatski dolazi uz to, ima za protivnika Džeremija Hanta (52), svog naslednika na čelu britanske diplomatije.\nNa 160.000 članova Konzervativne stranke je da odluče izmedju njih dvojice. Glasanje će biti završeno sutra, u ponedeljak, a rezultat objavljen u utorak ujutro.\nPobednik koji bude proglašen za lidera Konzervativne stranke, u sredu će otići kod kraljice Elizabete Druge koja će mu dati mandat da formira vladu.\nBudući premijer će tada imati težak zadatak da uspe ono što Tereza Mej nije uspela: da sprovede Bregzit u zemlji koja je o tome duboko podeljena tri godine posle referenduma 2016. godine.\nO tome svedoče desetine hiljada ljudi koji su se okupili u subotu na ulicama Londona da kažu "Da Evropi", a "Ne Borisu". Nad njima je lebdeo ogroman balon s njegovim likom kojim se ismevala njegova poznata plava kosa.\n"On govori bilo šta, obećava bilo šta, a radi ono što on hoće", rekao je demonstrant Majkl Fauler, s francuskom kapom u bojama evropske zastave.\nBudući šef vlade moraće da se suoči s još jednim vrućim pitanjem: s tenzijama u Zalivu i iranskom zaplenom broda "Stena Impero", britanskog tankera za naftu.\nFrivolna i kontroverzna ličnost poznata po ekscesima i gafovima, Boris Džonson izaziva duboko neprijateljstvo medju protivnicima Bregzita, od kojih mnogi njegov miting o izlasku iz EU, održan uoči referenduma 2016. godine, smatraju samo sredstvom kojim je zadovoljio svoje lične ambicije.


PC Press » PC #90 | Svet stanuje (i) ovde\nPC #90 | Milan Bašić\nTek što su se završili praznici a majski broj „PC“-ja našao u vašim rukama, u Redakciji je počelo da se prebira kako stići na kraj sa obavezama za naredni broj. Pored obimnog plana testiranja, dodatni angažman unelo je nekoliko dešavanja u gradu među kojima je ComTrade Computer Show dobio visoki prioritet. Kako i ne bi, kada je to jedna od najznačajnijih izložbi kompjuterske opreme u ovoj zemlji – pošto ni jedan od veliki sajmova (beogradski i novosadski) već godinama ne mogu ili ne umeju da privuku izlagače.\nČetvrti po redu ComTrade Computer Show je 12. maja svečano otvorio ministar za kulturu i informisanje u Vladi Republike Srbije, Branislav Lečić. Ministar je tom prilikom istakao da je razmena informacija jedan od stubova na kojima počiva moderno kulturno društvo, a to obavezuje Vladu da poveća mogućnost komuniciranja. Telekom, vidimo to poslednjih nedelja, intenzivno radi na poboljšanju telefonske mreže a koliko će to povećati broj ljudi koji intenzivno koristi Internet... podsećamo da je ministar Božidar Đelić pre godinu dana na istom mestu rekao da je to tek 2% populacije u Srbiji i Crnoj Gori. I druga izjava ministra Lečića, o intenzivnom poslu na sprečavanju piraterijeraduje nas i druga izjava – kako da razvijemo domaću industriju softvera ako na svakom koraku možete da kupite programe po bagatelnoj ceni?\nSale hotela „Interkontinental“\nBranislav Đurić, generalni direktor CT Computers-a, bio nam je ovog puta domaćin i vodič kroz izložbu. „Još prošle jeseni smo donekle promenili program i pored poznatih brendova na polju periferija i računara počeli smo intenzivno da razvijamo programe hardverskih komponenti za PC“, kaže naš domaćin. „Zato smo odlučili da odmah po ulasku na Comtrade Computer Show posetioci mogu da se upoznaju sa ovim novostima u ponudi CT Computers-a.“\nZaista, kada prođete kroz crvenu kapiju i uđete u veliku salu naći ćete se u svetu komponenti od kojih može da se napravi PC. Na polju matičnih ploča tu su dva brenda Gigabyte, za kojeg Đurić kaže da nikada na našem tržištu nije imao problematične modele, i ECS koji spada u nižu klasu od prethodne marke, ali je zato trenutno najveći proizvođač na svetu. Kvalitetni dodatak na ovu priču su AMD-ovi procesori u takozvanom box pakovanju – u plastičnoj kutiji koja ne može da se otvori bez oštećenja nalaze se procesor i sertifikovani hladnjak sa ventilatorom. Treća važna komponenta koja se našla u prodaji su grafičke kartice, a izbor proizvođača pao je na Gigabyte i Sapphire. U oba slučaja reč je o ATi Radeon čipovima što je dovoljna garancija kvaliteta i brzine.\nNa pitanje zašto se CT Computers okreće poslu sa komponentama gospodin Đurić ima spreman odgovor: „Kod nas male kompjuterske firme drže značajan deo tržišta i svoje poslovanje su bazirale na prodaji komponenti, bilo da ih nabavljaju za sklapanje konfiguracija, bilo da rade upgrade ili ih prodaju krajnjim kupcima, uglavnom kućnim korisnicima. Obzirom na to da je u drugoj polovini prošle godine najavljeno ukidanje poreza, a to znači i lakša borba protiv šverca, reagovali smo izborom i plasmanom hardverskih komponenti. Ranije nije bilo interesa da se ulazi u ovaj segment tržišta, pošto su se takvi proizvodi prodavali ispod tezge i bez naplate poreza. Sada je situacija drugačija i male firme itekako imaju interesa da kod nas nabavljaju robu jer na jednom mestu nudimo sve komponente – kućišta, ploče, kartice, tastature, miševe, diskove...“ Sve to su posetioci Comtrade Computer Show-a mogli da vide i opipaju, pošto je veliki prostor, bio preplavljen upravo ovim proizvodima.\nDrugi udarni novitet, možda i značajniji za razvoj domaćeg tržišta, jeste svečana promocija prvih ComTrade prodavnica računara i opreme. Za sada ih je otvoreno 11, a Branislav Đurić najavljuje da će ih do kraja godine biti tridesetak. „ComTrade je najprepoznatljivije računarsko ime kod nas, pa firmama koje za to nađu interesa nudimo franšizu koja podrazumeva ime CT Shop, reklame i druga obeležja radnje. O snabdevanju mi brinemo, a obaveza zakupca franšize je da se snabdeva isključivo iz našeg distributerskog programa. Prvi rezultati su odlični i čini se da će se mreža prodavnica razvijati i brže nego što smo planirali.“\nIskoristili smo priliku da obiđemo štandove sa već poznatim brendovima koje ComTrade nudi na našem tržištu. Bilo je tu finih novih štampača, radnih stanica, notebook-ova, mrežne opreme i softvera a imena HP, Microsoft, Epson, Cisco, AMD, Toshiba, Xerox, Lexmark, Sony, 3Com i druga itekako ulivaju respekt. Naravno, bili su tu i mobilni telefoni, a o svemu su vas informisali uvek nasmejani prezentatori i hostese. Kao da se nalazite u nekoj računarski daleko razvijenijoj svetskoj metropoli.\nA to koliko smo mi razvijeni bila je tema o kojoj smo razmenili mišljenja sa prvim čovekom beogradskog dela ove kompanije. Branislav Đurić procenjuje da je prošle godine kod nas sklopljeno od 80 do 90 hiljada PC-jeva i da je prodato još dvadesetak hiljada računara nekog svetski priznatog proizvođača. Ove godine očekuje se povećanje za 20 do 40%.\nNa ComTrade Computer Show-u organizovan je niz prezentacija na kojima su učešće uzeli predstavnici kompanija sa kojima ova firma ima partnerske odnose, ali i redakcije kompjuterskih časopisa među kojima je prva bila naša. Sa prezentacionog podijuma čulo su puno optimističkih izjava od predsednika Comtrade-a Veselina Jevrosimovića, ministra Lečića i predstavnika brojnih firmi čije smo proizvode imali prilike da osmotrimo i isprobamo.


Galić: Više od 5.500 lica spriječeno u nezakonitom prelasku granice - mojKontakt portal - Radio Televizija Kontakt\nGalić: Više od 5.500 lica spriječeno u nezakonitom prelasku granice\nPripadnici Granične policije BiH u prošloj godini odvratili su više od 5.500 lica od pokušaja nezakonitog prelaska granice, dok su zbog krijumčarenja ljudi uhapsili 20 lica, izjavio je Srni direktor ove policijske agencije Zoran Galić.\nU toj operativnoj akciji, sprovedenoj u saradnji sa Tužilaštvom BiH, učestvovali su pripadnici Granične policije BiH, Policija Brčko distrikta i MUP-a Hrvatske, i tom prilikom je uhapšeno 10 lica.\nGalić kaže da je Granična policija BiH prošle godine privremeno oduzela oko 50 kilograma marihuane proistekle iz krivičnih djela, dok je najveća operativna akcija usmjerena na razbijanje organizovanih kriminalnih grupa u vezi sa neovlašćenim prometom opojnih droga bila akcija kodnog naziva “Eskobar”.\n– Nedavno smo sproveli i operativnu akciju “Koridor”, tokom koje smo pronašli i privremeno oduzeli tekstilnu robu i cigarete u vrijednosti većoj od 350.000 KM – rekao je direktor Granične policije BiH.\nOn navodi da je Granična policija BiH prošle godine privremeno oduzela i oko 160.000 kutija cigareta procijenjene vrijednosti oko 797.000 KM.\nGalić ocjenjuje da je Granična policija BiH posljednjih godina djelovala u izuzetno teškim i složenim uslovima koje, u najvećoj mjeri, karakteriše rad u uslovima pandemije kovida 19, ali da je i pored niza limitirajućih faktora ostvarila respektabilne rezultate rada u protekloj godini.\n– Granična policija BiH radila je u uslovima apsolutnog potkapaciteta u pogledu nedostatka kadrovskih i materijalno-tehničkih resursa, uslovima intenzivnog migracionog pritiska na granicu BiH na takozvanoj balkanskoj ruti, povećanog obima prekograničnog kriminaliteta, posebno u oblasti krijumčarenja lica, naročito migranata, kao i u uslovima povećanih zahtjeva za dodatni angažman policijskih službenika i opreme za obavljanje graničnih provjera i kontrole na novootvorenim graničnim prelazima – ističe Galić.\nU skladu sa Godišnjim planom rada za ovu godinu, kaže Galić, specifične ciljeve razvoja Granične policije BiH predstavljaju izgradnja i unapređenje kadrovskih i materijalno-tehničkih kapaciteta agencije radi kontinuiranog povećanja nivoa granične i bezbjednosti aerodroma, a s ciljem ostvarenja srednjoročnog cilja u pogledu unapređenja bezbjednosnog sektora u BiH.\n– Takođe, unapređivaćemo i razvijati analizu rizika na strateškom, operativnom i taktičkom nivou, u skladu sa evropskim sistemima analize rizika, te nastaviti da intenzivno provodimo aktivnosti na sprečavanju i suzbijanju nezakonitih migracija i krijumčarenja ljudi /migranata/, kao i svakog oblika prekograničnog kriminaliteta – poručio je direktor Granične policije BiH.\nVučić o nestanku mladića u Beogradu: “Ima detalja”\nU posljednja tri dana u Srpskoj zaraženo 212 osoba, preminulo 26


Rešavanje stambenih potreba izbeglica u opštini Odžaci – Moji Odzaci App\nNa sajtu opštine Odžaci objavljena je odluka o rešavanju stambenih potreba izbeglica dodelom pomoći pri kupovini seoske kuće sa okućnicom i dodelom paketa pomoći sa listom korisnika rangiranih prema redu prvenstva na osnovu ispunjenosti uslova i broja osvojenih bodova.\nLokalna samouprava je 3. avgusta prošle godine objavila javni poziv za izbor korisnika za rešavanje stambenih potreba izbeglica koji imaju prijavljeno boravište, odnosno prebivalište na teritoriji opštine Odžaci.\nPredviđena je dodela pomoći pri kupovini tri seoske kuće sa okućnicom i dodela paketa pomoći, a uslove javnog poziva ispunilo je 37 lica koja su rangirana na listi reda prvenstva.\nPomoć najugroženijim izbegličkim porodicama u opštini Odžaci se dodeljuje u okviru Potprojekta 8 – Regionalnog stambenog programa (RHP) koji u Srbiji sprovodi Komesarijat za izbeglice i migracije, a čiji je najveći donator Evropska unija.\nOdluka sa listom rangiranja prijavljenih lica može se videti ovde.\nU Karavukovu i S. Miletiću sakupljeno ukupno 68 jedinica krvi


PROGRESSIVE MAGAZIN | NOVI KANALI PRODAJE ZA MALE PROIZVOĐAČE HRANE U VREME KRIZE\n5. V 2020 | U utorak 5. maja 2020. godine, USAID-ov Projekat za konkurentnu privredu organizovao je šestu po redu online panel diskusiju u okviru inicijative ‘Svet hoće domaće’ u cilju informisanja i savetovanja proizvođača hrane o problemima i načinima upravljanja Covid-19 krizom. Na panelu pod nazivom ‘Mali proizvođači hrane: pijace i novi horizonti prodaje’, govorilo se o plasmanu proizvoda malih proizvođača usled zatvaranja pijaca, prilagođavanju vanrednoj situaciji, budućnosti online pijaca, kao i o načinu funkcionisanja pijaca od nedavnog otvaranja uz propisane mere zaštite i načinima pomoći države ovim proizvođačima.\nUčesnici panela bili su Marko Majstorović, kabinet Ministra, Ministarstvo poljoprivrede, šumarstva i vodoprivrede; Dejan Jednak, koordinator, JKP Gradske pijace Beograd; Ana Nešić, osnivač platforme Mali proizvođači hrane u Srbiji; Vladimir Milosavljević, vlasnik kompanije Dotika za međunarodnu trgovinu iz Gornjeg Milanovca; Violeta Jordanović,vlasnica poljoprivrednog gazdinstva (za povrtarsku proizvodnju) Jordanović sa Uba.\n“Početkom aprila, Ministarstvo poljoprivrede, šumarstva i vodoprivrede je pokrenulo ePijacu, elektronsku zelenu pijacu kao platformu za povezivanje ponuđača i kupaca. Već brojimo preko 2.000 registrovanih i preko 1.300 mapiranih proizvođača. Imamo i značajan broj potvrđenih transakcija, a jedan od glavnih uspeha je i to što je nekoliko maloprodajnih lanaca uključilo u svoju ponudu proizvode proizvođača sa ePijace. To nam govori da je ovakva inicijativa, pogotovo u vreme Covid-19 krize, bila preko potrebna i drago nam je da je dočekana sa odobravanjem građana Republike Srbije. Osnova je postavljena, potrebna su dodatna unapređenja, a jedno od njih je da pokrećemo uskoro opciju pretrage koja će distrubuterima olakšati pronalaženje ponuđača u svojoj okolini”, izjavio je Marko Majstorović.\nNakon zatvaranja pijaca usled pandemije Covid-19, brojni proizvođači su bili prinuđeni da pronađu alternativne puteve do svojih potrošača. Online prodaja se pokazala kao idealno rešenje za mnoge od njih, a pojedini su čak ovim putem rasprodali svoje proizvode. Proizvođači su morali da se prilagode promenjenim potrebama potrošača, vršili besplatnu isporuku i direktno poručivanje, ali sve zajedno je donelo rezultate. Izazov svih online platformi za poručivanje su održivost, logistika, kao i bezbednost hrane. Ono što su trendovi koji će ostati su povećana potražnja za prehrambenim proizvodima domaće proizvodnje i korišćenje različitih načina plasmana robe, radi smanjenja rizika. Pijace ponovo rade, potražnja postoji, rad se nastavlja, ali smanjenog kapaciteta i uz pridržavanje svih propisanih mera prevencije i zaštite.\nInicijativa ‘Svet hoće domaće’, pokrenuta septembra 2018. godine,pomaže promociju i edukaciju domaćih proizvođača visokokvalitetne hrane. USAID-ov Projekat za konkuretnu privredu, kroz seriju online panela nastaviće da podržava lokalnu prehrambenu industriju,ukazujući na ključna pitanja i pomažući proizvođačima da se lakše snađu u trenutnoj situaciji.


Bajić: Bioskop je ostrvo slobode - VIRALNE\nHome / KULTURA / Bajić: Bioskop je ostrvo slobode\nBajić: Bioskop je ostrvo slobode\nReditelj Darko Bajić je, povodom godinu dana rada bioskopa „Vlada Divljan“ u istoimenom Centru za kulturu opštine Palilula, istakao da je bioskop danas ostrvo slobode.\nBajić je istakao saradnju Centra za kulturu „Vlada Divljan“ sa Festivalom autorskog filma, „Festom“ i „Beldoksom“, kao i produkciju tri festivala koji su bili vrlo posećeni.\n„To je prava stvar da se neguju festivali i da publika gleda filmove nagrađene u čitavom svetu i da gleda filmove iz čitavog sveta. Ta komunikacija je izuzetno dragocena u globalističkom vremenu u kome svi mislimo da nam se vesti ne naturaju i da nam ne formiraju mišljenje. Zato je bioskop ostrvo slobode i zato je bioskop „Vlada Divljan“ ostrvo filma“, naglasio je Bajić u izjavi Tanjugu.\nUmetnički direktor bioskopa „Vlada Divljan“ kaže da često ne primećujemo i ne razmišljamo o tome koliko jedan film može da obogati život čoveka, koliko to čini pozorišna predstava, izložba slika ili dobra knjiga.\n„Kad god vi novinari ne čitate dugo, vama počnu da nestaju reči, a ako nema bioskopa i pozorišta, nama počnu da nestaju slike, ponestaju doživljaji i onda se doživljaji pomalo svode na sivu svakidašnjicu koju živimo. Tada naše telo, naša glava, naš um ostaju bez novih događaja, bogatstva koje pruža umetnost“, smatra Bajić.\nO budućim planovima Bajić kaže da oni leže u želji i borbi da bioskop „Vlada Divljan“, koji neguje istančan repertoar dolazi sve više i više gledalaca.\n„Siguiran sam da smo na dobrom putu i čini mi se da ako se na pravi način da dovoljno mesta za kulturu u Beogradu i na pravi način edukuju gledaoci, onda će i izložbe i pozorišta i bioskopi, koji neguju autorski film, biti posećeni“, rekao je Bajić.\nČlan Upravnog odbora Centra za kulturu „Vlada Divljan“ i šef kabineta predsednika opštine Palilula Đorđe Aleksić rekao je da je bioskop za godinu dana imao 10.000 posetilaca i da će nastaviti da prikazuju nekomercijalne evropske filmove.\nBajić je najavio proslavu prvih godinu dana bioskopa za 5. decembar kada će biti prikazan najbolji i najgledaniji film sa ovogodišnjeg 23. Festivala autorskog filma.\n← Prethodna vest Ovako treba da se obučete za prvi ljubavni sastanak\nSledeća vest → Bez straha: Srednjoškolci izveli predstavu „Necenzurisani“ u REX-u


Na Ribljoj pijaci i LED ekrani s ponudom na tezgama - Gradjevinarstvo.rs\n05.05.2015. | N. Radman | Dnevnik\n"Rekonstrukcija platoa Riblje pijace trebalo bi da bude završena do oktobra, nakon čega će uslediti obnova starih betonskih tezgi", rekao je za 'Dnevnik' direktor 'Tržnice' Miloš Tubić. "Tezge bi trebalo da budu obnovljene do kraja ove godine ili početkom sledeće, kada će i pijaca zaživeti u novom ruhu."\nObnovu 54 lokala to preduzeće je završilo u roku, a trenutno se rade nove instalacije, nakon čega će uslediti popločavanje platoa behatonom. Kada radovi budu gotovi, pijaca i plato u potpunosti će se uklapati u okolinu, i, po Tubićevim rečima, biće okupani zelenilom i cvećem.\n"U rekonstrukciju lokala uloženo je 16 miliona dinara, što je obezbedio grad, a pokretne tezge koštale su dva miliona i taj novac dala je 'Tržnica'", kaže Tubić. "Zakup lokala uvećan je dva i po puta. Pre obnove na toj najstarijoj pijaci u gradu 50 odsto lokala bilo je prazno, dok ih je sada ostao samo jedan ili dva. Zakupci, pre svega veliki ugostitelji, prepoznali su da će to mesto u budućnosti biti izvanredna lokacija za ugostiteljstvo. Oni su uzimali po nekoliko lokala i spajali ih u jedan jer predviđaju veliku posetu."\nPo rečima našeg sagovornika, ukupna investicija trebalo bi da se vrati za godinu i po, a prave rezultate videće tek nakon izdavanja tezgi i popunjavanja male ponude na pijaci.\n"Ostaje nam da vidimo i kako će se snaći zakupci, odnosno kako će zaživeti deo pijace gde bi trebalo da se plasiraju zanatski proizvodi, antikviteti, ručni radovi, slike, suveniri, sadržaji zanimljivi za turiste, jer će ta pijaca biti prva i poslednja lokacija koju će stranci koji u naš grad dolaze brodovima, imati priliku da vide. Zbog toga ona mora biti dostojna centra grada i već sada je u sklopu turističke ponude", objašnjava Tubić.\nDa bi turistima pružili što bolji ugođaj, predstavnici „Tržnice” su razgovarali i sa zakupcima o načinu prodaje njihovih proizvoda. Kako objašnjava naš sagovornik, domaći trgovci moraće da se ugledaju na pijace u inostranstvu, gde se turistima nudi roba već pripremljena za jelo.\n"Naši prodavci mleka i mlečnih proizvoda, mesa i produkata od mesa, voća i povrća, moraće malo da se promene i svoju ponudu prilagode novim mušterijama, turistima jer tu više neće biti autobuske stanice i protoka ljudi iz prigradskih naselja, koji uzimaju po pet kilograma sira", kaže Tubić. "Kroz pijacu će prolaziti veliki broj turista pa će prodavci svoje proizvode morati da pakuju u male gramaže, da imaju plastične viljuške, noževe, kašike, da imaju ponudu sira u malim pakovanjima, seckanu kobasicu, ceđeno voće da bi tim turistima mogli pružiti pravu uslugu. Šteta će biti ukoliko to ne urade jer će izgubiti na hiljade mušterija."\nKako Tubić navodi, „Tržnica” će raditi i na marketingu pa će postaviti LED ekrane osetljive na dodir, gde će turisti moći da se informišu o tome šta se na pijaci može kupiti i gde.


Kako da razlikujete simptome korona virusa od sezonskih virusa kod dece\nNajmanja je ta transmisija među decom predškolskog uzrasta, nešto više u osnovnoj školi, a kod nas, s obzirom da srednjoškolci izlaze i da su kafići otvoreni, pored zvaničnih podataka, taj broj prenošenja infekcije znatno je veći, rekla je dr Raketić u intervjuu za “Telegraf”.\n– Kod male dece nekada ne možemo dijagnostikovati ključni simptom – gubitak čula mirisa, ali za decu su svojstvene stomačne tegobe koje se pokažu kao simptomi korona virusa, ali osnovni simptomi su curenje nosa i bol u grlu. Jako retko imaju kašalj, zato što bi to ukazivalo na pneumoniju, a to se retko kod dece javlja kao komplikacija. U Americi su zabeleženi slučajevi dece kod koje se pokazala klinička slika nalik Kavasaki sindromu, praćena ospama po telu i otečenim zglobovima, ali kod nas se nije zabeležio takav slučaj – rekla nam je doktorka.\niznenadni gubitak čula ukusa i mirisa\nKao i kod odraslih, ovaj spisak nije kompletan i nastavlja da se postepeno širi kako se sve veći broj stanovništva testira. Na primer, neki ljudi, uključujući decu, koji imaju pozitivne rezultate na testu na koronu, imaju i druge simptome, kao što su curenje iz nosa, povraćanje ili dijareja.\nDirektor istarskog Zavoda za javno zdravlje, dr Aleksandar Stojanović govorio je o simptomu promena na koži u obliku ospe na telu.\n– Uz uobičajene simptome koji počinju uglavnom probavnim smetnjama i povišenom temperaturom, javljaju se i promene na koži u obliku osipa na telu. Taj osip kod nekih može da bude manje, a kod nekih više izražen – rekao je Stojanović ističući da se na osip posebno treba obraćati pažnja.


Poker zabeležio porast od 30% u 2009. godini | PokerNews\nUprkos padu prometa od 4% u poslednjoj nedelji godine (nešto što je sasvim normalno za vreme Božića), online poker nastavlja sa rastom bez obzira na ekonomsku krizu.\n2009. je definitivno bila godina iskušenja za sve nacije sveta koje su pogodjene krizom bez presedana u skorijoj istoriji. Kada ovome dodate i borbu protiv online kockanja u Americi, bilo bi očekivano da se promet u online poker sobama znatno smanji, ali po rečima specijalizovanih sajtova za praćenje ovih podataka, online poker je doživeo napredak od 30% u 2009. godini.\nLideri medju poker sobama su i dalje isti (PokerStars, Fulltilt Poker, iPoker i PartyPoker), a medju njima je najviše napredovao Fulltilt čiji je promet skočio za čak 94%, dok je PokerStars ostao lider uprkos rastu od "samo"37%. Druge mreže su takodje zabeležile znatan porast, kao što je recimo Entraction mreža (koja upravlja NoIQ Poker-om) i CakePoker. Entraction je zabeležio porast od 52%, dok je CakePoker povećao promet za 39%.\nSa druge strane, Everest Poker je pretrpeo gubitak od4%, a Titan Poker pad od 2% (možda zbog odluke da zabrane igru iz nekoliko Evropskih država?).\nSa obzirom na trenutku finansijsku situaciju u celom svetu, ove brojke su više nego dobre za poker koji će sigurno nastaviti sa rastom i u narednoj 2010. godini!\nPokerNika saradjuje sa svim liderima medju poker sobama, a ti se možeš ostvariti najbolje bonuse u svakoj od njih. Za detalje pogledajte našu Analizu Online Poker Soba.


Državni sekretar Kondoliza Rajs razgovarala sa predsednikom i premijerom Kosova\nDržavni sekretar Kondoliza Rajs razgovarala je danas sa predsjednikom Kosova Fatmirom Sejdijuom i premijerom Agimom Čekuom o dosadašnjem procesu pregovora o budućem statusu Kosova, potvrdila je za naš program funkcioner evropskog biroa za medije u Stejt Dipertmentu Džeri Kiner.\nPo njenim riječima bilo je riječi i o aktivnostima koje bi kosovski lideri trebalo da preduzmu da bi se proces određivanja statusa zaključio uspješno. Državni sekretar Rajs je naglasila potrebu fleksibilnijeg pristupa kosovskih lidera u pregovorima i potrebu da oni djeluju u cilju jačanja povjerenja manjinskih zajednica, kaže za Glas Amerike, Džeri Kiner.\nSejdiju se oštro usprotivio ideji o podjeli Kosova\nKosovski predsjednik se danas gostujući u programu albanske redakcije Glasa Amerike, zahvalio Sjedinjenim državama na podršci koju pružaju narodu Kosova i najavio da će on i kosovske institucije učiniti sve da se srpska zajednica integriše u kosovsko društvo.\nNastavićemo da činimo sve da integrišemno srpsku manjinu, baš kao što smo integrisali druge manjine. Naša ponuda je ozbiljna - ne samo danas, u ovoj fazi pregovora, već i za budućnost u kojoj će kosovskim Srbima biti pružene ustavne garancije, kazao je Sejdiju.\nDodao je da su on, premijer Agim Čeku, i drugi zvaničnici proteklih dana obišli srpske zajednice na Kosovu kako bi im prenijeli poruku da je njihovo mjesto na Kosovu, da su dio ukupnog života kosovskog društva i da ne smiju dozvoliti da budu politički izmanipulisani od zvaničnog Beograda. Sejdiju je apelovao na kosovske Albance da budu odgovorna većina, na što su – kako je rekao – oni spremni.\nSejdiju se - odgovarajući na pitanja – oštro usprotivio ideji o podjeli Kosova.\n“Kosovo bi trebalo da bude cjelovito sa jedinstvenim institucijama, iako sam svjestan da sada postoje problemi zbog postojanja paralelenih struktura”, kazao je Kosovski predsjednik.\nOn je istovremeno naglasio kako on i vlada premijera Čekua imaju jasan i nedvosmislen mandat naroda Kosova – da obezbijede državnu nezavisnost.


Tag: prijem za učenike\nPrijem za najuspešnije učenike i nastavnike u protekloj godini u OŠ “Vuk Karadžić”\n12. jun 2019. 11:00\nU Osnovnoj školi “Vuk Karadžić” organizovan je prijem za najuspešnije učenike i nastavnike u školskoj 2018/19. godini.Tugomir Cvetković, direktor škole, rekao je ovom prilikom da na ovaj način žele ...\nNagrađeni i najuspešniji učenici nižih razreda Tehničke škole VIDEO\n28. jun 2016. 11:00\nU Tehničkoj školi danas je organizovan prijem i dodela nagrada za najuspešnije učenike prvog, drugog i trećeg razreda. Pre početka uručenja nagrada direktor škole Aca Božić je čestitao učenicima na ...\nPrijem za najuspešnije učenike i nastavnike u OŠ „Vuk Karadžić“ VIDEO\n13. jun 2016. 11:30\nU OŠ „Vuk Karadžić“ danas je organizovan prijem i dodela nagrada za učenike učesnike na takmičenjima. Prema rečima direktora Tugomira Cvetkovića, učenici su se takmičili iz gotovo svih predmeta i ...\nTradicionalno u Gimnaziji prijem za učesnike na državnim takmičenjima\n09. jun 2016. 11:00\nU svečanoj sali Gimnazije danas je priređen prijem za učenike učesnike na državnim takmičenjima i njihove mentore. Učenici Gimnazije i u ovoj godini ostvarili su izuzetne rezultate.Direktor škole ...\nUčili su za život, ne za školu!!!\n09. jul 2015. 14:10\nPo tradiciji na kraju i ove školske godine Vladan Vasić predsednik Opštine Pirot, zajedno sa Milicom Golubović, pomoćnicom predsednika Opštine za vanprivredu, priredio je prijem za najbolje učenike ...\nPrijem za najuspešnije učenike osnovnih škola na takmičenju iz fizike''VIDEO''\n21. apr 2015. 15:00\nPredsednik Opstine mr Vladan Vasic i pomoćnica predsednika Opštine za vanprivredu Milica Golubović priredili su prijem za učenike pirotskih osnovnih škola koji su učesnici 37. republičkog takmičenja ...


RTS 1 Oko magazin: Doktorat Siniše Malog\npetak, 22. nov 2019, 18:23\nSiniša Mali, ministar finansija u Vladi Srbije doktorirao je na Fakultetu organizacionih nauka 2013. godine. Šest godina kasnije Mali izjavljuje da bi ceo doktorat najradije pocepao i napisao ponovo. Danas je izjavio da je narod najbolji sudija a ne političke komisije. Rektorka Beogradskog univerziteta Ivanka Popović juče je saopštila da je u delu doktorata Mali doslovno preuzimao tekstove odnosno cele pasuse iz tekstova drugih autora , bez navođenja imena tih autora. U svakom slučaju, jučerašnja odluka Beogradskog univerziteta je konačna i doktorat Siniše Malog je proglašen za plagijat.\nKošarka (ž) - EP: Srbija - Belgija


U očekivanju dijaloga o Kosovu: Zašto je Srbija odbacila Ahtisarijev plan? – Balkanekspresrb.rs\nU očekivanju dijaloga o Kosovu: Zašto je Srbija odbacila Ahtisarijev plan?\n29/07/2017 Off By\nDok predsednik Srbije i vladajuće Srpske napredne stranke (SNS) Aleksandar Vučić poziva na širok društveni dijalog o Kosovu, vađenje glave iz peska, odricanje od mitomanskih samozavaravanja kad je u pitanju “najskuplja srpska reč”, potpredsednik Vlade i šef diplomatije Ivica Dačić nastavlja misiju koju je još Vuk Jeremić dok je bio na njegovoj funkciji zahuktao.\nZašto smo odbacili Ahtisarijev plan o Kosovu: Vuk Drašković\nIvica Dačić verbalno je podržao unutrašnji dijalog o Kosovu na koji je pozvao Aleksandar Vučić, ali je istovremeno najavio pokretanje svih diplomatskih poluga kako bi se sprečio ulazak Kosova u UNESKO i druge međunarodne organizacije.\n“Kosovo neće nikad ući u UNESKO”, izjavio je Dačić odmah nakon Vučićevog autorskog teksta u “Blicu”, u kojem poziva na racionalan unutrašnji dijalog o Kosovu.\nUpitan kako se sa Vučićevim pozivom na dijalog o Kosovu hladne glave slaže činjenica da Srbija blokira članstvo Kosova u međunarodnim organizacijama, što nije u duhu Briselskog sporazuma, poslanik SNS i predsednik skupštinskog odbora za Kosovo Milovan Drecun odgovara da tu ne vidi nikakvu kontradikciju. Naglašava da Briselski sporazum govori samo o tome da dve strane ne blokiraju jedna drugoj napredak na putu ka Evropskoj uniji.\n“Mi ne otežavamo ni u kom slučaju da Kosovo ima neke pregovore sa Evropskom unijom, ali ne želimo, naravno, da dozvolimo članstvo Kosova u organizacijama kao što su Ujedinjene nacije jer bismo, kada bi se sa tim složili, na taj način priznali Kosovo kao nekakvu državu. “To nije sastavni deo Briselskog sporazuma “, kaže Drecun.\nJeste, međutim, sastavni deo realnosti, kaže za RSE Vuk Drašković, nekadašnji srpski šef diplomatije, danas lider Srpskog pokreta obnove, partnera u vladajućoj koaliciji. “Mi moramo da prihvatimo činjenicu da ogromna većina članica Ujedinjenih nacija priznaje nezavisnost Kosova, da nezavisnost Kosova priznaju skoro sve članice NATO-a i Evropske unije, a Srbija je za svoj strateški put odredila Evropsku uniju”, kaže Drašković.\nDrašković dodaje da je snažno podržao Vučićev poziv na unutrašnji dijalog i da je zaista poslednji trenutak da se problem Kosova sagleda realno jer “mi nepriznavanjem stvarnosti ne možemo promeniti stvarnost”. Uveren je da bi dijalog bio bitno olakšan kada bi građani Srbije znali šta zapravo sadrži plan Martija Ahtisarija koji je ugrađen u kosovski Ustav.\n“Ahtisari taj dokument nije doneo na svoju ruku nego kao specijalni izaslanik generalnog sekretara UN-a, dakle, za to je imao mandat Saveta bezbednosti Ujedinjenih nacija”, konstatuje Drašković.\nLider SPO uz to podseća da Ahtisarijev plan i ne podrazumeva formalno priznanje Kosova od strane Srbije već sveobuhvatnu normalizaciju odnosa. Taj dokument predviđa najviši stepen autonomije za srpsku opštine, povezivanje tih opština između sebe, a i interesno i sa Srbijom ili sa bilo kojom državom. Sadrži i odredbe koje štite srpske religijsku i kulturnu baštinu na Kosovu. Uprkos tome vlast u Srbiji je opet na “stendbaju”, spremna za kampanju protiv eventualnog ponovnog zahteva Prištine za članstvo u UNESCO, nakon što krajem 2015. nije dobila dovoljno glasova za učlanjenje u tu agenciju za kulturu Svetske organizacije. Početkom ove godine, ambasador Srbije u UNESCO Darko Tanasković je ponovio da bi ulazak Kosova u tu organizaciju imao nesagledive posledice po srpski identitet i tamošnje kulturno nasleđe. U intervjuu za “Jedinstvo” on je rekao da bi se u tom slučaju u dokumentima ove organizacije srpske srednjovekovni spomenici, crkve i manastiri vodili kao kulturna dobra na teritoriji “države Kosovo”, a ne više Srbije. Vuk Drašković, međutim, u odgovoru na ovakve stavove ponovo poziva na čitanje Ahtisarija. “U Ahtisarijevom planu doslovno piše da su sve srpske crkve i manastiri na Kosovu svojina Srpske pravoslavne crkve sa sedištem u Beogradu. U Ahtisarijevom dokumentu piše da je obavezno formiranje specijalne policijske jedinice koja bi se bavila zaštitom srpskih crkava i manastira, kao i to da većina pripadnika te policijske jedinice budu Srbi i da joj i komandant bude Srbin. Ahtisarijev plan garantuje 39 zaštićenih zona oko 39 najvažnijih manastira i crkava koje Albanci ne mogu da naseljavaju niti u njima bilo šta raditi bez dozvole SPC. Evo, na primer, da li ovo građani Srbije znaju? Ne, jer se od njih uporno krije šta to piše u Ahtisarijevom dokumentu “, kaže Drašković. Zašto, onda, srpski šef diplomatije Ivica Dačić, koji sadržaj Ahtisarijevog plana svakako zna, uporno vodi kampanju ometanja članstva Kosova u UNESCO i drugim međunarodnim organizacijama? Drašković na ovo pitanje ima kratak odgovor: “Zbog bacanja narodu prašine u oči i manipulisanja. Ako bi se, ponavljam, građani upoznali sa Ahtisarijevim dokumentom, onda bi takve ekskurzije bile teško izvodljive.”\nUmesto da političari informišu građane, dodaje lider SPO, oni ih zastrašuju nekakvom “Velikom Albanijom” jer svesno od njih prikrivaju sledeću činjenicu: “U Ahtisarijevom planu koji je ugrađen u Ustav Kosova piše da se Kosovu zabranjuje sjedinjenje sa Albanijom ili prisajedinjenje Kosovu bilo koje druge teritorije. Osim toga, Kosovom se tim dokumentom obavezalo da srpski jezik i ćirilica budu zvanični na celoj teritoriji Kosova i Albanci su to prihvatili “, podseća Drašković.\nBorba protiv učlanjenja Prištine u regionalne i svetske organizacije još davno pre Vučićevog poziva na kosovski realizam, čini se da se pokazala kao uzaludna bitka. Kosovo je do sada postalo član više od 50 međunarodnih organizacija. Za sada čeka pred vratima UNESKO-a, Interpola, Savjeta Evrope i – najznačajnije od svih – Ujedinjenih nacija.(Radio Slobodna Evropa)♦\nTagsAhtisarijev pln Kosovo Vuk Drašković\nLord Dejvid Hovel: Britanija izvan EU koristiće primer Zapadnog Balkana!


Ponovo samo jedan trocifren grad, još samo šest sa 30 i više novozaraženih: Korona presek po gradovima - mediji.net\nPonovo samo jedan trocifren grad, još samo šest sa 30 i više novozaraženih: Korona presek po gradovima\nU poslednja 24 sata je registrovano 1.304 novih slučajeva koronavirusa, dok je testirano ukupno 9.074 građana. Potvrđeno je da su preminule 24 osobe.\nPrema poslednjim podacima, na respiratorima u bolnicama širom Srbije se nalazi 138 pacijenata, dok procenat pozitivnosti, broj pozitivnih u odnosu na broj testiranih, oznosi 14,37 odsto.\nKada je reč o gradovima, Beograd je i dalje na prvom mestu sa 298 novozaraženih.\nNa drugom mestu je Novi Sad sa 92, a na trećem Niš gde je potvrđeno još 54 novozaražena.\nkorona presek po gradovimaAktuelna tema\nU Beogradu više od 200 novih slučajeva u poslednja 24 sata, ostala mesta ispod 50 zaraženih: Korona presek po gradovima\nU poslednja 24 sata je registrovano 834 novih slučajeva koronavirusa, dok je na kovid-19 testirano ukupno 9.389 građana. Potvrđeno je da je preminulo 19 osoba. Prema poslednjim podacima, na respiratorima u bolnicama širom Srbije se nalazi ukupno 137 pacijenata, dok procenat pozitivnosti, broj...\nU Beogradu manje od 200 novozaraženih, ostala mesta imaju manje od 50 slučajeva: Korona presek po gradovima\nU poslednja 24 sata je registrovano 918 novih slučajeva koronavirusa, dok je na kovid-19 testirano 10.225 građana. Potvrđeno je da je preminulo 18 osoba. Prema poslednjim podacima, na respiratorima u bolnicama širom Srbije se nalazi 127 pacijenata, dok procenat pozitivnosti, broj pozitivnih u odnosu...\nKORONA VIRUS U SRBIJI: 918 novozaraženih, preminulo još 18 osoba\nNa respiratorima se trenutno nalazi 127 pacijenata\nGlavni američki epidemiolog dr Entoni Fauči sugerisao je da je virus korona u SAD smrtonosniji nego što je zvanično prijavljeno, dodajući da je Amerika "umanjila" ukupan broj mrtvih od posledica kovida 19


Tanjug 10. oktobra 2019. 10:51\nBEOGRAD – Kompainja Lidl Srbija je saopštila da je, u okviru proslave svog prvog rođendana, za potrošače pripremila velika iznenađenja i akcijske popuste i do 30 odsto, gastronomski asortiman u okviru „Italijanske nedelje“, a građane Kragujevca, Pirota i Loznice obradovala otvaranjem svojih novih prodavnica.\nUkupan broj Lidl prodavnica u Srbiji je, nakon ovih otvaranja, porastao na 33, u kojima građani Srbije mogu da uživaju u jedinstvenom iskustvu kupovine.\n„Rođendanska nedelja je odličan povod da nastavimo sa otvaranjem novih prodavnica, sa ciljem da odabrani proizvodi sa najboljim odnosom cene i kvaliteta budu što dostupniji našim potrošačima“, izjavila je rukovodilac korporativnih komunikacija Lidl Srbija, Martina Petrović.\n„Kako bismo im se zahvalili na ukazanom poverenju i toploj dobrodošlici, organizovali smo i nagradnu igru ‘Hvala od srca’, gde smo im omogućili da osvoje vredne nagrade. Slavljenički raspoloženi, nastavljamo da stremimo prevazilaženju očekivanja i omogućujemo pametnu kupovinu“, dodala je ona.\nU atmosferi slavlja u svim Lidl prodavnicama širom Srbije dostupan je veliki broj proizvoda po neverovatnim rođendanskim cenama. Snižene su cene svakodnevnih prehrambenih namirnica poput dugotrajnog mleka, domaće kafe, jogurta i različitih vrsta sireva, ali i voća i povrća.\nPosebnu ponudu ovog vikenda predstavljaju proizvodi u okviru „„Italijanske nedelje“ – italijanske paste, salame, sirevi, sosevi, maslinovo ulje, slatkiši i vina – koji se po povoljnim cenama mogu pronaći u svim Lidl prodavnicama. Uz specijalitete zemlje poznate po vrhunskim gastronomskim zalogajima, mediteranska inspiracija u kuhinji nikad nije bila bliže, navodi se u saopštenju.\nA u nedelji prvog rođendana Lidla nalazi se i 30 posto popusta na male kućne aparate – poput tostera, blendera, ili kontaktnog grila.\nU skladu sa sezonom, od neprehrambenih proizvoda potrošači u kratkotrajnoj ponudi imaju jesenju kolekciju odeće za žene, muškarce i decu, te proizvode kao što su igračke, kućni dekor, oprema za baštovanstvo i još mnogo toga.\n„Pravo je vreme da se pridružite Lidl rođendanskom slavlju“, poručuju iz ove kompanije.


Snažnija podrška inovacijama u Crnoj Gori | MINA\nNaslovnicaMINA BusinessSnažnija podrška inovacijama u Crnoj Gori\nPodgorica, (MINA-BUSINESS) – Predstavnici Ministarstva ekonomskog razvoja i Kancelarije Programa Ujedinjenih nacija za razvoj (UNDP) potpisali su danas Memorandum o razumijevanju i daljoj saradnji, u cilju još snažnije podrške inovacijama u Crnoj Gori.\n„Potpisivanjem memoranduma za naredne tri godine naše saradnje, jasno smo se opredijelili da nastavimo zajednički da djelujemo u cilju dalje i još snažnije podrške inovacijama u Crnoj Gori. U narednom periodu radićemo zajedno na jačanju kapaciteta Fonda za inovacije, Savjeta za inovacije i pametnu specijalizaciju i Naučno-tehnološkog parka Crne Gore“, kazao je Milatović na potpisivanju Memoranduma u hotelu Hilton.\n„U tom smislu smo u prethodnom periodu radili predano na unapređenju i stimulisanju inovacija kroz zakonski, strateški i institucionalni okvir. Opredijelili smo i značajna budžetska sredstva za razvoj inovacija u ovoj godini, od gotovo 1,5 miliona EUR“, precizirao je Milatović.\n„Uz podršku UNDP-a smo za kratko vrijeme uspjeli da zaokružimo pravni okvir i dođemo do podzakonskih akata koji će nam sada omogućiti punu primjenu zakona. Donošenje podzakonskih akata će omogućiti inovacionoj zajednici da iskoristi prednosti koje nova zakonska rješenja donose“, poručio je Milatović.\n„Širok spektar subjekata inovacione djelatnosti ima mogućnost da stekne status korisnika podsticajnih mjera, a mi smo se potrudili da maksimlano pojednostavimo procedure i olakšamo pristup ovoj vrsti podrške“, rekao je Milatović.\n„Uspostavljanjem ove nove institucije, usmjerene ka inovativnom preduzetništvu, odgovara se i postojećim potrebama tržišta za stimulisanje inovativnosti. Kroz razvoj novih instrumenata finansiranja podstaći će se biznis sektor da značajno poboljša svoju konkurentnost“, rekao je Milatović.\n„Zajednički napori koje smo do sada ulagali teže ka ostvarenju zajedničkog cilja i vizije, a to je da se osigura da inovacije, kao i naučno-istraživačka zajednica u Crnoj Gori, nađu svoju, s punim pravom, zasluženu nišu na mapi inovacija Balkana i Evrope“, saopštila je Gašparkiova.\n„Kreativni i inovativni pojedinci i zajednice nose potencijal koji se postpeno valorizuje u crnogorskom kontekstu, a to se potvrđuje i stalnim rastom inovativnih preduzeća i inovatora“, kazala je Gašparikova.\n„Nadamo se da će svi ti napori doprinijeti pozicioniranju Crne Gore u okviru globalnog indeksa za inovacije. Crna Gora se ove godine nalazi u kategoriji skromnih inovatora, a to znači da drži korak sa najnovijim razvojem događaja u svijetu“, objasnila je Gašparkiova.\n„U narednom periodu ćemo raditi i na podizanju svijesti, ne samo inovativne zajednice, već i građana i društva, kako bi im približili koliko su inovacije važne za ekonomski razvoj i povećanje konkurentnosti ekonomije“, zaključila je Lipovina-Božović.


Umesto mira, u Partizanu 'tiha bura'\nIzvor: B92, 03.Mar.2016, 13:34\nUmesto mira, u Partizanu "tiha bura"\nKošarkaški klub Partizan se posle dugo vremena stabilizovao što se tiče onoga na parketu, ali je van njega situacija još jednom veoma burna.\nCrno-beli su u počev od utakmice sa Cibonom upisali osam pobeda iz deset utakmica, uključujući i tri trijumfa nad ekipama koje se takmiče u Evroligi.\nMeđutim, serija tima koji je razbudio novi trener Aleksandar Džikić nije bila dovoljna da uvede crno-bele u mirniji period. Umesto toga, trenutno nije poznato >> Pročitaj celu vest na sajtu B92 << ko će voditi klub u daljem periodu.\nBeogradski mediji su tokom protekle večeri preneli informaciju da će aktuelni potpredsednik Miroslav Berić, čovek koji je u odsustvu Nikole Pekovića de fakto prvi čovek kluba, podneti ostavku.\nB92 nije mogao da dobije potvrdu tu informacije, jer niko iz kluba nije bio dostupan za konkretan komentar, a oglasio se samo funkcioner Dragan Todorić koji je u kratkoj izjavi za nas rekao da "ne zna ništa o tome".\nNavodna Berićeva ostavka se direktno povezuje sa dešavanima koja su usledila nakon nove pobede u Partizanovoj uspešnoj seriji (Cedevita 82:61). Rezultat svakako nije bio problem, ali jeste deo atmosfere u dvorani "Ranko Žeravica".\nIako se u izveštajima medija mahom isticala sjajna podrška u nekadašnjem domu crno-belih i pričalo o "mogućoj selidbi iz Pionira", osim tradicionalno dobrog navijanja, sa tribina se u više navrata čulo i pogrdno skandiranje na račun premijera Srbije Aleksandra Vučića.\nDan kasnije, premijer je u emisiji na RTS-u spomenuo to skandiranje i direktno se obratio navijačima Partizana rekavši da su država i on lično više pomogli KK Partizan nego KK Crvena zvezda i da bi zbog toga što to ne govore javno, trebalo da se stide ljudi koji vode Partizan.\nVučić je rekao da bi navijači o tome trebalo da pitaju bivšeg prvog čoveka kluba Predraga Danilovića, kao i sadašnjeg potpredsednika Berića.\n"Pitajte za to Danilovića i Berića. Neki bi trebalo da se stide. Ne Danilović, koji je pošteno govorio, ali bi ga nekako uvek ućutkali. Što ovi drugi ne izađu i ne kažu koliko je država pomogla i koliko je na različite način Aleksandar Vučić pomogao", rekao je Vučić.\nOn je dodao da iz uprave o tome ne žele da govore, jer je "bolje" da se sa tribina vređa premijer, nego da se čuje "uprava napolje".\nIz Partizana su se oglasili sutradan, kada su saopštenjem pozvali navijače da ne vređaju premijera i da se suzdrže od političkih poruka. Crno-beli su istakli i da je "uz njegov veliki lični angažman klub izbegao gašenje koje mu je pretilo zbog finansijskih problema".\nTakođe, klub je istakao da je klub doživeo velike promene "kako na terenu, tako i van njega", a da je finansijska konsolidacija kluba postavljena kao apsolutni prioritet.\nSaopštenje je izazvalo veliko interesovanje medija i navijača i crno-belih i crveno-belih, a tokom večeri je SOS kanal objavio da će se Berić povući nakon nekoliko meseci provedenih na čelu kluba.\nPrema saznanjima B92, u klubu ni od jutros nema konkretnih informacija o tome šta će se dešavati na čelnim pozicijama.\nDan pre: 02.Mar.2016\nDan posle: 04.Mar.2016


U Nišu otvorena Kancelarija za promociju ženskog preduzetništva – Preduzetnice\nU Nišu otvorena Kancelarija za promociju ženskog preduzetništva\nHome /Tema/U Nišu otvorena Kancelarija za promociju ženskog preduzetništva\nU cilju pružanja podrške nezaposlenim devojkama i ženama za pokretanje sopstvenog biznisa, u Nišu je ovih dana otvorena Kancelarija za promociju ženskog preduzetništva.\n“Nezaposlene žene i žene koje nameravaju da se oprobaju u oblasti preduzetništva u kancelariji će moći da dobiju konsultantske i mentorske usluge. Kancelarija se nalazi u Tržno-poslovnom centru Kalča, na prvom spratu lamele B”, izjavila je na konfereniciji za novinare predsednica Udruženja gradjana “Plant” Dragana Vukadinović.\nOna je istakla da je kancelarija otvorena u okviru projekta ’’Umrežavanjem za žensko preduzetništvo’’ koji realizuje Udruženje građana PLANT, Udruženje Snaga mladih i Građanska inicijativa za zapošljavanje iz Niša, a uz finansijsku podršku Ministarstva omladine i sporta Republike Srbije.\n“U okviru pomenutog projekta 30 nezaposlenih devojaka i žena do 29 godina starosti pohađalo je petodnevnu edukaciju o preduzetništvu, a nakon toga je njih 10 obavljalo stručnu praksu u uspešnim preduzetničkim firmama čije su vlasnice žene”, istakla je Vukadinović.\nOna je kazala da su nezaposlene devojke i žene tokom projekta imale priliku da nauče šta je preduzetništvo, nauče da izrade sopstveni biznis plan, steknu praktična znanja kroz praksu u firmama čiji su vlasnici žene, unaprede svoje veštine i kompetencije, dobiju mentorsku podršku kroz Kancelariju, naprave partnerstva i mreže sa drugim preduzetnicama, kao i sa institucijama koje podržavaju razvoj preduzetništva i dobiju sertifikat koji je priznat od strane Nacionalne službe za zapošljavanje za dodelu subvencija za samozapošljavanje.\n“Zadatak projekta je podizanje kapaciteta žena i devojaka za samozapošljavanje kroz teorijsku i praktičnu obuku, kroz umrežavanje i podršku od strane organizacija i institucija koje se bave podsticanjem preduzetništva. Sticanje novih znanja iz oblasti preduzetništva povećava motivisanost za samozapošljavanje, stvaranje novih radnih mesta, ali i sticanje samopouzdanja i jačanja kreativnosti i društvene odgovornosti“, izjavila je Vukadinović.\nU okviru projekta, dodala je ona, štampan je i Vodič za žensko preduzetništvo. Svrha vodiča je da informiše i usmeri sve zainteresovane koji žele da zakorače u preduzetničke vode. U vodiču su, korak po korak, date smernice i objašnjene radnje koje treba preduzeti prilikom započinjanja sopstvenog biznisa.\nPreuzeto sa: Niške Vesti\nKurs Tehnološkog preduzetništva podržan od Google Launchpada\nPodsticanje preduzetništva kroz razvojne projekte u 2019.


Da li je ovo znak da je Partizan i dalje daleko od najavljenog pojačanja? - Sportske.net\nDa li je ovo znak da je Partizan i dalje daleko od najavljenog pojačanja?\nCrno-belima je neophodno pojačanje na toj poziciji, da li će morati da traže rešenje na nekoj drugoj strani?\nSuper liga dobija novi vizuelni identitet, i naredne sezone sa "Nike" loptamaObavljen žreb, ovo je raspored Superlige, evo kad se igra sledeći ''večiti derbi''!Zagonetni Iliev sprema nešto veliko...Jovanović citira Đukića, ni reči o transferuOtkriveno - Partizan 'juri' bivšeg kapitena Barselone!\nVeć danima se u srpskim medijima najavljuje dolazak 27-godišnjeg desnog beka Maribora Martina Mileca, ali realizacije transfera i dalje nema.\nIz dana u dan navijači Partizana očekuju nove informacije u vezi sa ovim igračem, a ono što je najnovije baš i ne ide u prilog pozitivnom ishodu.\nNaime, Milec je ovog popodneva nastupio u startnoj postavi Maribora u prijateljskoj utakmici sa trećeligašem Smartnom, što samo po sebi navodi na zaključak da pregovori sa Partizanom nisu u završnoj fazi, jer bi u suprotnom trener Maribora verovatno posegnuo za drugim rešenjem na poziciji desnog beka.\nMaribor je danas nastupio u sledećem sastavu: Cotman, Milec, Šuler, Uskoković, Viler, Vrhovec, Pihler, Hotić, Kramarič, Tavares, Zahović.\nOva postava odigrala je prvo poluvreme, koje je dobila čak sa 5:0, Milec je u pauzi izašao iz igre, a već početkom drugog na semaforu je stajalo 7:0 za Maribor.\nPodsetimo, Partizan na desnom beku za sada ima iskusnog Miroslava Vulićevića, koji je već u poznim igračkim godinama, kao i mladog Luku Cucina koji je tokom proleća operisao stopalo i pitanje je kada će se potpun o vratiti u željenu formu.\nZbog toga je crno-belima neophodno da pojačaju konkurenciju na ovoj poziciji. Sa Milecom, ili nekim drugim igračem...


Početak/Ekonomija/SWISS privremeno vraća Niš na mapu svojih destinacija\nVioleta Milićević4. novembra 2020.\nU stalnom nastojanju da pozitivno odgovori na potražnju za avio prevozom uprkos raznim ograničenjima putovanja koja su trenutno na snazi, SWISS privremeno ponovo uspostavlja liniju izmedju Ciriha i Niša u periodu oko Nove Godine. Ovi letovi su prvenstveno namenjeni putnicima koji žele da posete prijatelje i rođake tokom praznika na kraju godine, saopštio je Aerodrom Niš.\n„Izuzetno nam je zadovoljstvo što će avio kompanija SWISS ponovo leteti sa Aerodroma Konstantin Veliki u Nišu i to u ovako teškim trenucima za celokupnu vazduhoplovnu industriju. Uvereni smo da će predstojeći letovi biti dobar pokazatelj našim partnerima da mogu uvek računati na nas i nadamo se da će SWISS već od naredne letnje sezone razmotriti mogućnost ponovnog uvođenja redovne avio linije na relaciji Cirih – Niš – Cirih.“, istakao je direktor sektora Aerodroma „Konstantin Veliki“ u Nišu Dušan Knežević.\nOn je podsetio sve putnike da poštuju preporučene mere prevencije u cilju sprečavanja širenja zarazne bolesti COVID – 19, kao i da se detaljno informišu pre puta kod nadležnih službi o načinu i uslovima putovanja u Švajcarsku.\nSvi zainteresovani više informacija o redu letenja i kupovini avio karata mogu da dobiju na sajtu avio kompanije www.swiss.com, ili da kontaktiraju SWISS službu rezervacija 011/4300 160 ili svoju turističku agenciju.\nAerodrom Konstantin Veliki Aerodrom Niš Dušan Knežević Niš - Cirih Swiss


Srbija da traži konačno rešenje problema Kosova – Nadlanu.com\nSrbija da traži konačno rešenje problema Kosova\nnadlanu Objavljeno 26. sep 2011. / 15:29:02 0\nBANJALUKA, 26. septembra 2011. (Beta) – Ministar unutrašnjih poslova Srbije Ivica Dačić izjavio je u ponedeljak u Banjaluci da Srbija treba da traži konačno rešenje problema Kosova, pri čemu treba da ima mnogo aktivniji pristup u rešavanju kosovske krize.\n“Predstavnici medjunarodne zajednice smatraju da je sada idealan trenutak pritiska na Srbiju, jer se bliže izbori”, kazao je Dačić novinarima.\nOn smatra da medjunarodna zajednica procenjuje da će Srbija učiniti sve kako bi dobila status kandidata za članstvo u EU, poručujući da “treba biti miran i voditi računa o našim nacionalnim interesima”.\n“Treba biti miran, voditi računa o našim interesima, nastaviti put ka EU, a Srbija treba da traži konačno rešenje kosovskog problema. Albansko nacionalno pitanje na Balkanu mora da se reši, ali ne na štetu srpskog”, ocenio je Dačić.\nPrema njegovim rečima, rešenje kosovske krize je u nastavku dijaloga izmedju Beograda i Prištine, pri čemu se ne sme dozvoliti egzodus Srba sa Kosova, “zato što je nemoguće da to Srbija istrpi”.\n“Rešenje nije i ne sme biti u ponovnom izbijanju sukoba. Jednostrani potezi Prištine ponovo izazivaju konflikte i otvaraju mogućnost velikih sukoba”, upozorio je Dačić, poručujući da ne može da prihvati da će celo Kosovo biti nezavisno.


SZO: 325 miliona ljudi u svetu zaraženo hepatitisom\nBeta 21. aprila 2017. 12:45\nOko 325 miliona ljudi u svetu živi sa hroničnom infekcijom hepatitisa B ili C, a vrlo malo njih to zna, navodi se u podacima koje je danas objavila Svetska zdravstvena organizacija (SZO).\nSZO traži globalni plan za borbu protv tih virusnih bolesti i navodi da većina zaražene populacije nije testirana i nema pristup lekovima, što ima za posledicu da „milioni ljudi“ rizikuju da razviju hronično obolenje jetre ili rak i od toga umru.\nVirus hepatitisa ubije oko 1,34 miliona ljudi godišnje, što je broj koji može da se poredi sa umrlim od tuberkuloze ili side, navodi svetska organizacija.\nDirektor programa SZO za borbu protiv hepatitisa doktor Gotfrid Hirnšal ukazuje medjutim da broj smrtnih slučajeva od hepatitisa raste, i da je povećan za 22 odsto izmedju 2000. i 2014. dok broj smrtnih slučajeva od side ili tuberkuloze opada.\nHepatitis je tiha bolest koja može da dovede do teških posledica kao što je ciroza jetre ili rak jetre.\nSamo devet odsto obolelih od hepatitisa B zna da su zaraženi, prema SZO, a kada je reč o hepatitisu C, upoznato je njih 20 odsto.\nSZO procenjuje da oko 257 miliona ljudi živi s virusom hepatitisa B (HBV).\nPostoje vakcine protiv hepatitisa B kao i tretman koji treba primenjivati kada se pojavi infekcija.\nKada je reč o hepatitisu C, SZO navodi da ne postoje vakcine ali da on može da se izleči za dva ili tri meseca uz odgovarajući tretman, čija cena je znatno snižena i iznosi oko 200 dolara po obolelom.\nSZO ima za cilj da testira 90 odsto stanovništva i da leči 80 odsto obolelih do 2030. godine.\nTestovi već postoje i nisu skupi i sada je pitanje da se poveća svest o potrebi testiranja medju stanovništvom, rekli su zvaničnici te organizacije.\nSvetski dan borbe protiv hepatitisa 28. jula ove godine biće obeležen pod motom „eliminisati hepatitis“.


Kako ističe Vučić, postoje neki planovi koje Srbija nije dobila ni zvanično, ni nezvanično.\n“Ali, po ocenama naših ruskih prijatelja moramo da budemo pažljivi prema svakoj ideji koja nam bude predstavljena”, rekao je Vučić.\nOn je istakao da je za bilo kakvo rešenje potrebna saglasnost Rusije. Srbija, prema njegovim rečima podržava dijalog pod okriljem EU, ali će znati da zaštiti svoje interese bez obzira na cenu koju će morati da plati.\nVučić je, na osnovu ocena koje su mu predstavljene od strane zvanične Moskve, poručio da Srbiju očekuju teška vremena, verovatna najteža od samoproglašenja nezavisnosti Kosova.\n“Spremni smo za razgovore, ali snažni da odbacimo ono što nije u našem interesu. Ako kažu: Priznajte Kosovo i da Kosovo uđe u UN, a Srbija u EU, a da ne dobijemo ništa za to, jasno je da je to za nas neprihvatljivo”, istakao je Vučić.\nMinistar spoljnih poslova Ruske federacije, Sergej Lavrov istakao je da, kada je u pitanju Kosovo, zvanična Moskva podržava svako rešenje koje ima saglasnost i u interesu je Srbije.\n“Rusija poštuje da EU ima mandat u dijalogu o Kosovu, ali ne sme da se izoluje od svojih obaveza u sprovođenju postignuih rešenja, kao što je slučaj sa formiranjem Zajednice srpskih opština, koje blokira Priština”, rekao je Lavrov.\nOn ističe da je uzajamno prihvatljivo rešenje Beograda i Prištine ono doneto na osnovu Rezolucije 1244 , u skladu sa međunarodnim pravom, i uz potvrdu Saveta bezbednosti UN.\n“Mi ćemo se složiti sa onim rešenjem koje će odgovarati interesima Srbije i Srba na Kosovu”, zaključio je Lavrov.\nPrethodni tekstO NAŠIM DANIMA: Krst koji nosimo u 21. veku\nSledeći tekstVULIN: Nismo mi SPS


Nacionalni stadion na surčinskim oranicama - Gradjevinarstvo.rs\n22.04.2019. | Beobuild\nIzgradnja nacionalnog stadiona ponovo je aktuelna, pošto je posle dugo spekulacija na javnom uvidu osvanuo Prostorni plan područja posebne namene kao prvog koraka u realizaciji ovog projekta. Neke od potencijalnih lokacija nacionalnog stadiona bile su i stadion Crvene Zvezde, stadion Partizana ili Rada, Borča, u blizini „Kuće fudbala” u Staroj Pazovi, luci Beograd ili iza naselja „Ivana Ribara” na Novom Beogradu. Na kraju nije se desila ni jedna od mogućih, već je plan izrađen za potpuno drugo područje na gradskoj periferiji, odnosno na još uvek poljoprivrednom zemljištu između Surčina i Jakova.\nSa druge strane, tako izolovan kompleks uvek će imati problem ekonomske održivosti. Bilo kakvi prateći sadžaji u velikoj meri zavisiće od povremene aktivnosti na stadionu, što će se samo negativno odraziti na razvoj usluga. Sa stanjem u domaćem fudbalu koji treba da nosi projekat, ova investicija u datim parametrima je osuđena da postane jedan jako skup fijasko. Na sve to treba dodati da se radi o aluvijalnom zemljištu sa visokim nivoom podzemnih voda, koje su trenutno regulisane sistemima za hidromelioraciju. To znači da gradnja u toj zoni ne dozvoljava dublju gradnju, potrebno je uložiti velike resurse za pripremu zemljišta, pa je samo delom pogodno za gradnju. Ako na to dodamo ogromnu cenu neophodne komunalne, transportne i saobraćajne infrastrukture.


Izrada creva auto klime - Auto klime Ciklon Beograd\nIZRADA I POPRAVKA CREVA AUTO KLIME\nIzrađujemo i popravljamo creva auto klime svih dimenzija za sve tipove vozila. Nalazimo se na Novom Beogradu, kod hotela Jugoslavija.\nCreva kao deo freonske instalacije trpe izuzetno visok pritisak zbog čega je neophodno da besprekorno dihtuju, ali i da budu otporna na uticaj freona i ulja koji se nalaze i kruže u sistemu. Kako bismo odgovorili na takve zahteve i postigli vrhunski kvalitet usluge upotrebljavamo GOODYEAR creva koja je ovaj svetski poznat brend izradio specijalno za instalacije na auto klimama.\nPertlovanje creva vršimo profesionalnim alatom za krimpovanje aluminijumskih fitinga. Na taj način creva izrađena u našem servisu dostižu jednak kvalitet kao i originalna fabrička creva. Prilikom izrade sva creva prolaze test zaptivenosti pod visokim pritiskom kao vid kontrole kvaliteta.\nCreva auto klime najčešće stradaju usled previsoke temperature, posebno kod automobila na kojima su ona blizu izduvne grane motora. Vremenom pod uticajem toplote, freona i ulja iz freonske instalacije postaju porozna i dolazi do manjih ili većih puštanja gasa.\nDrugi razlog zbog kojeg dolazi do ostećenja creva auto klime visokog pritiska je fizički kontakt sa susednim instalacijama na vozilu. Vrlo je bitno da sve popravke radite kod stručnih majstora i servisa za auto klime. Pored izrade creva za potrebe našeg servisa, takođe vršimo i uslužnu izradu creva za druge servisere. Donesite oštećeno crevo u naš servis a mi ćemo izraditi identično ili ga popraviti.


Proglašeno stanje prirodne nesreće od klizišta na sedam mikro - lokacija - Radio Brčko distrikta BiH\nPočetna/Brčko/Proglašeno stanje prirodne nesreće od klizišta na sedam mikro – lokacija\nProglašeno stanje prirodne nesreće od klizišta na sedam mikro – lokacija\nSuvad Alagić28.11.2017. - 12:48\nGradonačelnik Brčko Distrikta Siniša Milić donio je odluku o proglašenju stanja prirodne nesreće od klizišta i odrona na sedam lokacija u Brčko Distriktu. Za sanaciju istih obezbijeđeno je oko 400.000 KM.\nPostupajući prema odredbama Zakona o zaštiti i spašavanju ljudi i materijalnih dobara od prirodnih i drugih nesreća u Brčko Distriktu Bosne i Hercegovine, a na prijedlog šefa Odjela za javnu bezbjednost u Vladi Brčko Distrikta, gradonačelnik Brčko Distrikta donio je Odluku o proglašenju stanja prirodne nesreće od klizišta i odrona koja je na snagu stupila 25. novembra.\n“Radi se o mikro- klizištima i odronima u Maoči, Gornjem Rahiću, Skakavi Gornjoj, Rašljanima i Donjem Breziku”, kazao je za “Radio Brčko”, Edin Zaimović šef vladinog odjela za javnu bezbjednost.\nZa ove namjene iz budžeta Brčko Distrikta obezbijeđeno je oko 400.000 KM, a ako vremenski uslovi dozvole, sanacija mikro- klizišta i odrona bi mogla započeti u decembru, kako bi se preduprijedile štete na privatnim i društvenim objektima, tako i na objektima vodoprivrede, elektrovodovima i putnoj komunikaciji.\nVladine stručne službe su ustanovile da na području Brčko Distrikta ima oko 100 aktivnih klizišta sa tendencijom rasta istih.


Press Online :: Politika :: "Presuda NIN-u može negativno da utiče na slobodu medija"\n"Zabrinut sam da bi na slobodu medija mogla negativno da utiče presuda Višeg suda u Beogradu da u slučaju klevete kazni politički nedeljnik NiN bude novčano kažnjeg zbog nanošenja štete reputaciji ministra unutrašnjih poslova Srbije nakon što jer juna 2016. objavljen članak o rušenju objekata u Savamali", napisao je Muižnieks.\nPrema njegovim rečima, kada se radi o kleveti onda se mora voditi računa o slobodi izražavanja kako je to garantovano Članom 10 Evropske konvencije o ljudskim pravima i ne treba imati previše zaštitnički odnos prema pitanjima reputacije ili izricati pravne lekove ili kazne koji mogu imati negativni uticaj na slobodu izražavanja ili javnu debatu.\nPrema praksi Evropskog suda, granice prihvatljive kritike su "šire kada je reč o političarima nego kada je reč o privatnom licu", dodao je komesar.\nKako kaže Muižnieks, politričari su neminovno izloženi proceni svake reči i dela i stoga moraju pokazati već stepen tolerancije.\nMinistar policije Nebojša Stefanović dobio je spor na sudu protiv nedeljnika NIN, a glavni urednik tog nedeljnika Milan Ćulibrk najavio je da će se žaliti na presudu.\nNIN je, prema toj presudi, dužan da plati odštetu ministru policije zbog povrede časti i ugleda u iznosu od 300.000 dinara zbog teksta od 16. juna prosle godine "Nebojša Stefanović, glavni fantom iz Savamale", a koji je bio i na naslovnoj strani tog nedeljnika.\nDačić: Još bez odluke ko će iz Srbij...\nVučić će se sastati s direktorom rus...


ANTIĆ: Smena Radomana dokaz da smo bili u pravu - InfoVranjske\nANTIĆ: Smena Radomana dokaz da smo bili u pravu\nSkoro svi nacionalni mediji preneli su u ponedeljak vest da je uprava vranjskog FK Dinamo protestvovala protiv „samovolje predsednika Sudijske organizacije Fudbalskog saveza Srbije (FSS) Miroslava Radomana.\nOdbor za hitna pitanja Fudbalskog saveza Srbije, da li zbog ove inicijative ili nečega drugog, smenio je po hitnom postupku dosadašnju Sudijsku komisiju, na čelu sa Radomanom, i imenovao novu koju će predvoditi Djorđe Žutić.\nTrener i predsednik Dinama Dragan Antić pojasnio je u utorak za portal Vranjske da je upućivanju pisma prethodio sastanak Upravnog odbora Dinama.\n– Uputili smo pismo FSS tražeći da stane na put samovolji predsednika Strukovne organizacije Miroslavu Radomanu.\nMnogo puta do sada smo apelovali da nam se ne šalju sudije sa područja FS RIS, već sa područja FS RZS, Beograda i Vojvodine.\nTo nije urodilo plodom i bili smo prinuđeni na ovakav potez.\nNe dozvoljavamo da se neko igra sa klubom koji je institucija u Vranju, koji iza sebe ima decenije uspešnog rada, koji ima najveću posetu u ligi i koji je isključivo na budžetu lokalne samouprave.\nSrećan sam što su ljudi u FS Srbije uvažili naše zahteve i u ponedeljak je Odbor za hitna pitanja na vanrednoj sednici smenio gospodina Radomana, što je dobar pokazatelj da smo bili u pravu – kazao je Antić u izjavi za portal Vranjske.\nU sklopu reorganizacije rada Sudijske komisije, izabrana je nova koja će umesto dosadašnjih pet da broji tri člana, a čine je predsednik Djorđe Žutić, Mirko Simić i Milan Karadžić – navodi se u saopštenju FSS.\nZamerke na rad sada već bivše Sudijske komisije, osim Vranjanaca, iznela je i Mladost iz Lučana, nakon što su za meč protiv Vojvodine delegirana dvojica sudija iz Novog Sada.\nUprava vranjanskog prvoligaša Dinama nezadovoljna suđenjem uputila je u ponedeljak pismo FS Srbije gde izričito traži da se stane na put samovolji predsednika Sudijske organizacije Miroslava Radomana.


"Mislim da Blater nikada nije trebalo da podnese ostavku. Mislim da nije trebalo da ga osporavaju. Ako su ljudi navodno korumpirani da bi učinili neke stvari u svojoj zemlji, to je dobro", rekao je Eklston, preneo je Bi-Bi-Si (BBC).\n"To je porez koji je fudbal morao da plati", dodao je 85-godišnji Eklston, koji je izjavu dao ruskoj televiziji.\nEklston je rekao da je Blater zaslužio podršku "pošto se u mnogim zemljama širom sveta zbog njega igra fudbal".\nBlater, koji je 18 godina na čelu FIFA, podneo je ostavku početkom juna, četiri dana pošto je dobio svoj peti mandat, zbog velikog pritiska javnosti posle hapšenja nekolicine visokih zvaničnika FIFA u sklopu istrage američkih vlasti o korupciji u svetskom fudbalu.\nOn je rekao da će ostati na čelu FIFA dok se ne izabere novi predsednik na izborima 26. februara naredne godine.\nEklston je podržao i predsednika Rusije Vladimira Putina.\n"On je super. Ja sam njegov veliki navijač", rekao je Eklston.\nEklston je poznat po kontroverznim izjavama, u prošlosti je rekao da su žene "aparati za domaćinstvo" i da je Adolf Hitler neko ko je "uradio stvari".


Jednosatni štrajk radnika „Zastava oružja“ – RTV SUNCE Arandjelovac\nHome » Aranđelovac » Jednosatni štrajk radnika „Zastava oružja“\nJednosatni štrajk radnika „Zastava oružja“\nin Aranđelovac 26/01/2018\nZaposleni u kragujevačkoj fabrici „Zastava oružje“ održali su jednosatni štrajk upozorenja na svojim radnim mestima. Razlog je, kako su naveli, neispunjavanje jednog od zahteva koje su uputili poslovodstvu, kako bi se poboljšao materijalni položaj radnika – isplata bonusa od 25.000 dinara.\nProsečna plata u fabrici je oko 50.000 dinara, navodi predsednik sindikata Dragan Ilić, ali su zarade prozvodnih radnika manje i kreću se od 300 do 350 evra, a u tu sumu uračunat je i prekovremeni rad.\nSindikat, kaže Ilić, ima oko 1.800 članova, ali su se jednosatnom protestu, pridružili i drugi zaposleni.\nPoslovodstvo razmatra mogućnost novčane pomoći radnicima, rekao je za RTS direktor „Zastava oružja“ Milojko Brzaković i dodao da će im bonus, kako je i predočeno Sindikatu, biti isplaćen u prvoj polovini februara u skladu sa mogućnostima fabrike.\nPrema njegovim rečima, kompanija sa oko 2.500 zaposlenih dobro posluje, ima ugovorenu prodaju do polovine 2019. godine, a prošlu godinu je završila sa realizacijom 99 odsto plana i prihodom od 53,3 miliona dolara.\nPrethodna: RTV Sunce – Anketa o grejanju\nSledeća: Karatista Lazar Vujović učestvuje na EP u Rusiji\nObradović: Igokea kvalitetna ekipa sa sjajnim trenerom\nRusija savladala Švedsku i plasirala se u polufinale Dejvis kupa


Za izgradnju 25 izgrališta izdvojeno oko 70 miliona dinara - Bizlife.rs\nZa izgradnju 25 izgrališta izdvojeno oko 70 miliona dinara\n22:58 Beograd, 08/11/2011\nJKP ”Zelenilo Beograd” izdvojilo je oko 70 miliona dinara za izgradnju 25 modernih dečjih igrališta, od kojih je deset već završeno, izjavila je tehnički koordinator tog preduzeća Gordana Miljojković.\nPlanirano je da svih 25 igrališta bude završeno do kraja ove godine, a završena igrališta nalaze se u Bloku 19a, Bloku 22 i Bloku 70, u ulici Save Burića 5 u Zemunu, u Zemunskom parku, u parkovima na Belim vodama i Banovom brdu, kao i u Hajd parku i Zvezdarskoj šumi.\nU toku je izgradnja igrališta u ulici Serdar Janka Vukotića 30, na Labudovom brdu u Rakovici, u Zaplanjskoj 70 na Voždovcu, Vidikovačkom vencu 53, u Pančićevoj 12-14, na Karaburnmi u Husinskih rudara 23, kao i u Denkovoj Bašti i u parku Slavija – Mitićeva rupa, koja bi trebalo da budu završena do kraja novembra.\nU toku su i radovi na izgradnji dečjeg igrališta kod Bogoslovije, u parku koji se nalazi uz veoma prometnu saobraćajnicu na ulazu u Pančevački most, u kome ništa nije rađeno duže od četiri decenije, navode iz “Zelenila Beograd”.\nMiljojković je istakla da su ulaganja u navedena igrališta smo deo ovogodišnjeg projekta, s obzirom da je “Zelenilo” od početka ove godine uložilo mnogo više u izgradnju brojnih dečjih igrališta i fitnes parkova.


KP: Oštećena četiri grobna mesta u Žakovu zbog radova na vodovodnoj mreži - Radio Kontakt Plus\n08:05, 11.09.2020Izvor: RSE\nKosovska policija potvrdila je da su na pravoslavnom groblju u Žakovu kod Istoka oštećena četiri grobna mesta.\nSlužbenik zadužen za medije Kosovske policije za region Peći, Fadilj Gaši, u izjavi za Radio Slobodna Evropa objašnjava da su četiri grobna mesta oštećena prilikom izvođenja radova na vodovodnoj mreži u neposrednoj blizini pravoslavnog groblja u Žakovu, opština Istok.\nGaši napominje da je policijska ekipa obavila uviđaj odmah nakon prijave da je na pravoslavnom groblju u Žakovu, starom preko 100 godina, došlo do oštećenja.\n“Ekipa policije Kosova je zajedno sa opštinskim službenicima izašla na lice mesta. Jedna kompanija koja izvodi radove na vodovodnoj mreži je prilikom kopanja kanala izručila zemlju na četiri grobna mesta. Uzeli smo izjavu od svedoka i finansijskog menadžera projekta u okviru kog se izvode radovi, a danas će izjavu dati i vlasnik te kompanije”, objašnjava Gaši i dodaje da je slučaj prosleđen tužilaštvu.\nKancelarija za Kosovo i Metohiju Vlade Srbije juče je saopštila da se desio “napad na srpska groblja” u selu Žakovo kod Istoka, te da su “napadi na srpska groblja postali toliko učestali da gotovo nema pravoslavnog groblja južno od Ibra koje u protekle dve decenije nije bilo na meti napada”.\nTagovi: GrobljeSrbiIstokKosovska policijaIncident